GBE BUBU Albanian Arabic Armenian Bicol Bulgarian Chichewa China Kantongbe (Bɔbɔetɔ) China Kantongbe (Xoxotɔ) China Mandaringbe (Bɔbɔetɔ) China Mandaringbe (Xoxotɔ) Croatian Czech Danish Dutch Estonian Eŋlisi Eʋegbe Finnish Franse Ga German Greek Hiligaynon Hungarian Igbo Indonesian Italian Japanese Korean Lithuanian Malagasy Malayalam Myanmar Norwegian Polish Portuguese Rarotongan Romanian Samoan Sepedi Setswana Shona Silozi Sinhala Slovak Slovenian Spanish Sranantongo Swahili Swedish Tagalog Thai Tsonga Turkish Ukrainian Vietnamese\nESI agu nɔ dzedzem la, Lea nyae be eteƒe madidi o woakpɔ ye adze sii. Eteƒe madidi o, Yakob, si ƒe akɔnu wòmlɔ la ade dzesii be menye nɔvia nyɔnu suetɔ Raxel ye o. Anɔ eme be Lea wɔ ɖe fofoa ƒe aɖaŋuɖoɖo dzi tsɔ moxevɔ tsyɔ mo nyuie heyi ɖamlɔ srɔ̃ɖeba si wodzra ɖo ɖi na Yakob kple Raxel la dzi le zã me.\nKpɔ ale si wòanya te ɖe Yakob dzii esime ŋu ke eye wòva de dzesii be ɖe woflu ye ɖa! Dzi kui, eye wòhe nya kple Lea fofo Laban. Le ɣeyiɣi mawo me la, anɔ eme be Lea de ŋugble tso akpa si wòwɔ le amefuflua me kple nu siwo ado tso eme le etsɔme ŋu. Lea kple Raxel ƒe ŋutinyaa nye Biblia me ŋutinya ƒe akpa vevi aɖe. Eɖe nunya si le srɔ̃ ɖeka ɖeɖe kple nuteƒewɔwɔ na ame srɔ̃ me hã fia.\nAmedzro Aɖe Le Vudoa To\nƑe adre do ŋgɔ la, Raxel si du ɖagblɔ na fofoa be yekpɔ amedzro aɖe le vudo la to, si gblɔ be yewoƒe ƒometɔe yenye. Wova kpɔe dze sii be tasia ƒe vi Yakob, si hã nye Yehowa subɔla ye. Le ɣleti ɖeka megbe la, Yakob gblɔ na Laban be yeasubɔe hena ƒe adre bene wòatsɔ Raxel na ye yeaɖe. Esi Laban kpɔ ale si nyruiyɔvia wɔa dɔe, eye wònya be esɔ le yewoƒe nutoa me be ƒometɔwo naɖe wo nɔewo ta la, elɔ̃ ɖe edzi.—Mose I, 29:1-19.\nMenye fiẽŋufiẽŋu dzro aɖe koe Yakob ƒe lɔlɔ̃ na Raxel nye o. Ƒe adre si wotsɔ nɔ srɔ̃ɖeŋugbedodo me la nɔ “nɛ abe ŋkeke aɖewo ko ene, le alesi gbegbe wòlɔ̃nɛ la ta.” (Mose I, 29:20) Ale si Yakob lɔ̃ Raxel va se ɖe Raxel ƒe kugbe la ɖee fia be nɔnɔme nyui lédziname geɖewo anya nɔ esi.\nÐe Lea hã nɔ didim be yeaɖe Yehowa subɔla wɔnuteƒe aɖea? Biblia megblɔe na mí o. Gake nuŋlɔɖia na Laban ya ƒe nukpɔsusu le eƒe srɔ̃ɖeɖea ŋu me kɔ ƒãa. Esi ɣeyiɣia de be Raxel naɖe srɔ̃ la, Laban na woɖu srɔ̃ɖezã. Gake Biblia ƒe nuŋlɔɖia gblɔ be esi zã do la, ekplɔ Lea yi na Yakob “eye wòdɔ kplii.”—Mose I, 29:23.\nÐe Lea lɔ̃ faa be yeaflu Yakob ma? Alo ɖe fofoa zii ɖe edzia? Ke afi kae Raxel ya nɔ? Ðe wònya nu si nɔ dzɔdzɔma? Ne enya ɖe, ke alekee wòse le eɖokui me? Ðe fofoa ƒe nya me sẽ ale gbegbe be Raxel mate ŋu atsi tsitre ɖe eƒe lɔlɔ̃nu ŋu oa? Biblia meɖo biabia mawo ŋu o. Aleke kee Raxel kple Lea ɖasusu le nyaa ŋu o, nugbeɖoɖoa ɖu dzi na Yakob. Eye Laban ŋue Yakob do dziku ɖo, ke menye ɖe via nyɔnuawo ŋu o, eye wògblɔ be: “Alo menye Raxel ta mesubɔ wò ɖo oa? Nukaŋuti nèblema?” Alekee Laban ɖo eŋu nɛ? Egblɔ be: “Menye míaƒe kɔ be, woatre ɖevitɔ ɖeɖe na xoxoetɔ o. Ne èwu kwasiɖa sia nu la, ekema matsɔ eya hã na wò ɖe dɔ, si nagawɔ nam le ƒe adre bubu me la nu.” (Mose I, 29:25-27) Aleae wòdzɔe be Yakob va ge ɖe srɔ̃ geɖe ɖeɖe, si he nuxaxa kple ŋuʋaʋã va eƒe ƒomea me la me.\nYakob lɔ̃ Raxel. Esi Mawu kpɔ bena “womelɔ̃a Lea ƒe nya o” la, eʋu eƒe vidzidɔ, esime Raxel ya tsi ko. Gake menye vi ko dimee Lea nɔ o, edi hã be Yakob nalɔ̃ ye. Esi wòkpɔ be Yakob lɔ̃ Raxel wu ye la, ezu nuxaxa nɛ. Ke hã, Lea nɔ mɔ kpɔm be Yakob alɔ̃ ye le esi yedzi viŋutsu gbãtɔ, Ruben, si gɔmee nye “Kpɔ ɖa, viŋutsu!” nɛ ta. Lea ɖe susu si ta wòtsɔ ŋkɔ ma na via me be: “Yehowa kpɔ nye nublanui, azɔ srɔ̃nye alɔ̃m.” Gake Yakob melɔ̃e o, eye esime wòva dzi viŋutsu evelia kura gɔ̃ hã melɔ̃e o. Lea yɔ vi ma be Simeon, si gɔmee nye “Nusese.” Eɖe eme be: “Yehowa se bena, womelɔ̃a nye nya o; eyata wòtsɔ esia hã nam.”—Mose I, 29:30-33.\nEsi Lea gblɔ be Mawu see la, efia be edo gbe ɖa tso eƒe nɔnɔmea ŋu. Anɔ eme be nyɔnu si vɔ̃a Mawue wònye. Ke hã, eƒe nuxaxaa nu metso le eƒe viŋutsu etɔ̃lia, Lewi, dzidzi vɔ megbe gɔ̃ hã o. Lea ɖe nu me tso eƒe ŋkɔa, si gɔmee nye “Kukuɖeŋu,” alo “Ðekawɔwɔ” la ŋu ale: “Azɔ ko srɔ̃nye aku ɖe ŋunye, elabena medzi ŋutsuvi etɔ̃ nɛ.” Gake edze ƒãa be eƒe nu melé dzi na Yakob o. Ðewohĩ esi Lea kpɔ esia dze sii ta la, ena ta, elabena ŋkɔ si wòtsɔ na via ŋutsu enelia megaɖee fia be enɔ mɔ kpɔm be Yakob ava lɔ̃ ye o. Ke boŋ, gɔmesese si le vi sia ƒe ŋkɔ, Yuda, ŋu ɖe eƒe akpedada na Mawu fia. “Yuda” gɔmee nye “Kafu,” alo “Nu kafukafua.” Lea ɖe eme kpuie be: “Azɔ la makafu Yehowa!”—Mose I, 29:34, 35.\nEsi Lea nɔ nu xam la, Raxel hã lé blanui. Egblɔ na Yakob nuteɖeamedzitɔe be: “Na madzi vi; ne menye nenem o la, maku!” (Mose I, 30:1) Togbɔ be Raxel nya be Yakob lɔ̃ ye hã la, edi be yeadzi vi. Viwo le Lea ya si, gake edi be Yakob nalɔ̃ ye. Wo dometɔ ɖe sia ɖe nɔ nu si nɔ ame kemɛa si la dim, eye wo dometɔ aɖeke mekpɔ dzidzɔ o. Wo ame evea siaa wolɔ̃ Yakob, eye wodi be yewoadzi vi nɛ. Wonɔ ŋu ʋãm wo nɔewo. Nɔnɔme wɔnublanui ka mee nye esi ƒome sia nɔ!\nÐe Raxel Adzi Via?\nLe ɣeyiɣi mawo me la, wobua vimadzimadzi fiƒodee. Mawu do ŋugbe na Abraham, Isak, kple Yakob be woƒe ƒomea mee ‘dzidzimevi’ si dzi ƒomewo katã ato akpɔ yayra la adzɔ tso. (Mose I, 26:4; 28:14) Ke hã, Raxel tsi ko. Yakob kpɔe be Mawu koe ate ŋu ana viwo Raxel bene wòate ŋu awɔ akpa aɖe le nyagblɔɖi sia me vava me. Gake Raxel do kpo dzigbɔgbɔ ɖi. Egblɔ be: “Nye kosi Bilha enye si, dɔ kplii, bena wòadzi vi ɖe nye akɔ, eye maxɔ mamayɔvi tso egbɔ!”—Mose I, 30:2, 3.\nÐewohĩ asesẽ be míase Raxel ƒe nuwɔna sia gɔme. Gake blemasrɔ̃ɖenubabla ŋuti nuŋlɔɖi siwo ŋu woke ɖo le Ɣedzeƒenutowo me la ɖee fia be srɔ̃nyɔnu si tsi ko ƒe kosi tsɔtsɔ na srɔ̃a bene wòadzi viwo na ye la nye dekɔnu si dzi woda asi ɖo ɣemaɣi. * (Mose I, 16:1-3) Le go aɖewo me la, wobua kosia ƒe viwo be wonye srɔ̃nyɔnua ƒe viwo.\nEsi Bilha dzi ŋutsuvi la, Raxel gblɔ dzidzɔtɔe be: “Mawu tso afia nam, ese nye gbe, eye wòna ŋutsuvim.” Eyɔ eƒe ŋkɔ be Dan, si gɔmee nye “Tso afia.” Esia fia be eya hã tsɔ eƒe nuxaxawo de gbedodoɖa me. Esi Bilha dzi ŋutsuvi evelia, Naftali, si gɔmee nye “Nye hoʋiʋli” la, Raxel gblɔ be: “Meʋli heƒo koko na Mawu le nɔvinye ta, meɖu dzi.” Ŋkɔawo ɖe dzre si nɔ atsusi eve siawo dome la fia.—Mose I, 30:5-8.\nÐewohĩ Raxel susui be yenɔ nu wɔm le ɖekawɔwɔ me kple yeƒe gbedodoɖawo esime wòtsɔ Bilha na Yakob, gake menye mɔ ma dzie Mawu ato anae vi o. Nufiame aɖe le esia me na mí. Ne míebia nane Yehowa le gbedodoɖa me la, mele be míayɔ le mía ɖokui me o. Ate ŋu aɖo gbedodoɖawo ŋu le mɔ siwo míele mɔ kpɔm na, alo si ava susu me na mí kura gɔ̃ hã o nu.\nNu si Raxel wɔ na be Lea hã tsɔ eƒe kosi, Silpa, na Yakob. Silpa dzi Gad gbã, emegbe edzi Aser.—Mose I, 30:9-13.\nNudzɔdzɔ aɖe si na dzre si nɔ Raxel kple Lea dome dze ƒãa la ku ɖe agbitsa aɖewo siwo Lea vi Ruben fɔ ŋu. Woxɔe se ɣemaɣi be agbitsa siawo nana wofɔa fu. Esi Raxel bia be woana ɖe ye la, Lea ɖo eŋu nɛ dzikutɔe be: “Alo mesɔ gbɔ be, nèxɔ srɔ̃nye le asinye oa? Azɔ nèle didim be, nàgaxɔ vinye ƒe agbitsa hãa?” Ame aɖewo se eƒe nyaa gɔme be Yakob nɔa Raxel gbɔ wu Lea. Ðewohĩ Raxel kpɔe be Lea tɔ dzɔ, elabena eɖo eŋu nɛ be: “Ekema nedɔ gbɔwò egbe zã ɖe viwò ƒe agbitsa la nu!” Eya ta esi Yakob gbɔ va aƒe me fiẽ ma la, Lea gblɔ nɛ be: “Gbɔnyee nàva, elabena mexe fe ɖe tawò kple vinye ƒe agbitsa!”—Mose I, 30:15, 16.\nLea dzi viŋutsu atɔ̃lia kple adelia siwo ŋkɔwoe nye Isaxar kple Zebulon. Eya ta egblɔ be: “Azɔ srɔ̃nye abum, elabena medzi ŋutsuvi ade nɛ.” *—Mose I, 30:17-20.\nAgbitsaawo mena Raxel fɔ fu o. Esi Yehowa ‘ɖo ŋku Raxel dzi’ heɖo eƒe gbedodoɖawo ŋu le eƒe srɔ̃ɖeɖe hena ƒe ade megbe lae wɔe be wòfɔ fu mlɔeba hedzi Yosef. Ɣemaɣi ko hafi Raxel te ŋu gblɔ be: “Mawu ɖe nye ŋukpe ɖa!”—Mose I, 30:22-24.\nKu Kpakple Domenyinu\nRaxel ku le eƒe viŋutsu evelia, Benyamin, dzidzi me. Yakob lɔ̃ Raxel vavã, eye melɔ̃a nu le Raxel viŋutsu eveawo gbɔ o. Elabena ƒe geɖewo megbe, esime eya ŋutɔ ɖo ku do nu la, egaɖo ŋku eƒe Raxel lɔlɔ̃a, si ku kpata la dzi. (Mose I, 30:1; 35:16-19; 48:7) Míenya naneke le Lea ya ƒe ku ŋuti tsɔ wu be Yakob ɖii ɖe kpeto aɖe si me wòdi be woaɖi ye ɖo la me o.—Mose I, 49:29-32.\nEsime Yakob ku amegã la, elɔ̃ ɖe edzi be yekpe hiã le yeƒe agbenɔƒewo katã me eye nuxaxa geɖe nɔ yeƒe ƒomea me. (Mose I, 47:9) Ðikeke mele eme o be, Lea kple Raxel hã xa nu geɖe le agbe me nenema ke. Woƒe agbemeŋutinya la na srɔ̃ geɖe ɖeɖe me tsonu wɔnublanuiawo dze ƒãa, eye wòɖe nu si tae Yehowa ɖoe be ŋutsu naɖe nyɔnu ɖeka ko la fia kɔte. (Mateo 19:4-8; Timoteo I, 3:2, 12) Ŋuʋaʋã sɔŋ koe wòhena vae ne srɔ̃ŋutsu alo srɔ̃nyɔnu meku ɖe srɔ̃a ɖeɖe ko ŋu le gbɔdɔnyawo kple lɔlɔ̃ɖeɖefia gome o. Esia nye susu siwo ta Mawu de se ɖe ahasiwɔwɔ kple matrewɔwɔ nu la dometɔ ɖeka.—Korintotɔwo I, 6:18; Hebritɔwo 13:4.\nLe esiawo katã me hã la, Mawu yi edzi zã ŋutsu kple nyɔnu madeblibo siwo nye nuteƒewɔlawo la le eƒe tameɖoɖo dzi wɔwɔ me, eye wògakpɔtɔ le wo zãm egbea. Gbɔdzɔgbɔdzɔwo nɔ nɔvinyɔnu evea siaa ŋu abe míawo ke ene. Gake Yehowa to nyɔnu siawo dzi te wɔwɔ ɖe ŋugbe si wòdo na Abraham la dzi. Esɔ be wogblɔ be Raxel kple Lea ‘ɖo Israel ƒe aƒe la te.’—Rut 4:11.\n^ mm. 15 Nubabla ma ŋuti nuŋlɔɖi aɖe si ŋu woke ɖo le Nuzi, Iraq la xlẽ be: “Wotsɔ Kelim-ninu na Shennima be wòaɖe. . . . Ne Kelim-ninu medzi [vi] o la, adi nyɔnu [kosi] tso Lullu nyigba dzi na Shennima abe srɔ̃a ene.”\n^ mm. 20 Dina, si hã nye Lea viwo dometɔ ɖeka la, koe nye Yakob vinyɔnuwo dometɔ si ŋkɔ míenya.—Mose I, 30:21; 46:7.\nLea kple Raxel siaa nɔ nu si nɔ wo nɔewo si la dim, eye wo dometɔ aɖeke mekpɔ dzidzɔ o\nYakob viŋutsu 12-awo mee Israel dukɔa dzɔ tso\nƉoe Ɖe Amewo Ɖoe Ɖe Amewo Nɔvinyɔnu Makpɔdzidzeme Siwo ‘Ðo Israel Ƒe Aƒe La Te’\nw07 10/1 axa 8-11


Eƒe Agbetsitsi Wɔa Nuku\nNyɔ! | March 8, 2004\nGBE BUBU Albanian Chichewa Croatian Czech Danish Dutch Estonian Eŋlisi Eʋegbe Finnish Franse Georgian German Hungarian Iloko Indonesian Italian Japanese Korean Latvian Lithuanian Malagasy Norwegian Papiamento (Curaçao) Polish Portuguese Romanian Russian Sepedi Setswana Shona Sinhala Slovak Slovenian Spanish Swahili Swedish Tagalog Thai Ukrainian\nETSO NYƆ! ŊLƆLA SI LE NAMIBIA GBƆ\nYA FAFƐ nyui aɖe ŋutɔe ƒona le Namib Dzogbe si le Afrika ƒe anyieheɣetoɖoƒe afisia. Yame kɔ nyuie. Ne ɣea le dzedzem la, dzoxɔxɔa hã nu nɔa sesẽm ɖe edzi. Kekpowo kple kpekui siwo ya lɔna ɖe nu lae le afisia. Míaƒe nu ku esime míenɔ tsa ɖim le teƒea. Aŋgba dama gbogbo kawoe nye ema le afima ɖaa? Esi míete ɖe eŋu la, míekpɔe be numiemie siwo wɔ nuku wu le xexeame la dometɔ ɖekae nye esia míekpɔ—eyae nye Welwitschia mirabilis. Nyagbe evelia, mirabilis, si nye ŋkɔ si dzɔdzɔmeŋutinunyalawo tsɔ na numiemiea ƒe akpa aɖe la nye Latin nya si gɔmee nye “nukunu.”\nAngola kple Namibia dzogbewoe welwitschia nɔna koŋ. Woto vovo kura tso numiemie bubuwo gbɔ ale gbegbe be dzɔdzɔmeŋutinunyalawo bu wo be wole hatsotso aɖe si le etɔxɛ me eye wo ƒomevi bubu aɖeke megali o. Chris Bornman ŋlɔ ɖe eƒe agbalẽ si nye Welwitschia—Paradox of a Parched Paradise me be: “Le numiemie ƒomevi 375,000 aɖewo siwo amegbetɔwo nya dome la, numiemieŋutinunyalawo metsɔ ɖe le nusɔsrɔ̃ tso numiemie aɖeke ŋu me alea gbegbe abe alesi wòle le Welwitschia gome ene o; eye hatsotso si me numiemie bubuwo le nyanya meɖe fu na ame abe alesi wòle le eya gome ene o.”\nWelwitschia dzena abe aŋgba gbogbo aɖee le ati takpo aɖe ŋu ene, gake le nyateƒe me la, aŋgba eve koe le numiemiea ŋu. Aŋgba siawo vuvuna ne ya le ƒoƒom le dzogbea. Ŋkɔ aɖe si woyɔna nɛ le Afrika ye nye tweeblaarkanniedood, si gɔme le nyaa ŋutɔŋutɔ nue nye “aŋgba eve mate ŋu aku o.” Eye aleke gbegbee ŋkɔ sia sɔ nɛ enye esi! Le afisia la, yame xɔa dzo ɣeaɖewoɣi dea dzidzenu Celsius 40 le ŋkeke me, eye zã me hã ate ŋu afa ale gbegbe evɔ ati aɖeke meli alé ya sesẽ siwo ƒona la nu o. Togbɔ be numiemie akpa gãtɔ ƒe kee hea tsi si hiã na wo vanɛ hã la, mele nenema le welwitschia ya gome o. Tsi agbɔsɔsɔme si dzana le Namib le ƒe ɖeka me la medea milimeta 25 le mama dedie nu o, eye ƒe geɖe va yina si me tsi medzana kura o! Le nɔnɔme siawo me gɔ̃ hã la, welwitschia yia edzi nɔa tsitsim eye eƒe aŋgbawo gadaa ama. Dzɔdzɔmeŋutinunyalawo bu alesi wòte ŋu wɔna esiae ŋu ɣeyiɣi didi aɖe. Edze abe nusi gbɔe wòatso enye be welwitschia ƒe aŋgbawo noa afu si ƒuta ya siwo ƒona le dzogbea edziedzi le ŋdi me hena vɛ.\nWelwitschia ƒe aŋgbawo meduduna ne yeyewo nato ɖe wo teƒe o. Aŋgba eve siwo le edzi la koe yia edzi nɔa tsitsim le numiemiea ƒe agbe me katã. Esi womlo aŋgba ɖeka ɣeaɖeɣi la, wokpɔe be eƒe didime wu meta 8.8! Bu alesi wòanɔ ne welwitschia ƒe aŋgbawo meku alo ge le edzi o ŋu kpɔ! Dzɔdzɔmeŋutinunya ŋuti magazine si nye Veld & Flora ɖe nu me be: “Ne Welwitschia nɔ agbe ƒe 1,500 la, eƒe aŋgba ate ŋu adidi ade meta 225.” Gake ɖe numiemie sia ate ŋu anɔ anyi ɣeyiɣi didi nenema gbegbea? The World Book Multimedia Encyclopedia ɖee fia be: “Welwitschia tsina vivivi eye zi geɖe la enɔa agbe xɔa tso ƒe 1,000 vaseɖe 2,000.”\nEyata welwitschia ƒe agbetsitsi wɔ nuku vavã. Gake nukatae numiemie sia te ŋu nɔa agbe etɔxɛ ɣeyiɣi didi alea le dzogbe ƒe nɔnɔme sesẽ siawo gbegbe me? Godo la, ele be míatsɔ akpedadaa ana Wɔla, Nuwokatãnyala, Yehowa Mawu, amesi naa “gbe miena . . . na amegbetɔwo ƒe ŋudɔwɔwɔ.”—Psalmo 104:14.\nƉoe Ɖe Amewo Ɖoe Ɖe Amewo Eƒe Agbetsitsi Wɔa Nuku\ng04 3/8 axa 23\nNukliaʋa—Ðe Ŋɔdzi Gakpɔtɔ Le Eŋua?\nNukliaʋa—Amekawoe Le Ŋɔdzia Dom?\nNukliaʋa—Woate Ŋu Aƒo Asa Nɛa?\n“Alesi Ameƒomea Le Mawu Dimee”\nLãwo—Wonye Nunana tso Mawu Gbɔ\nLãwo—Se Vivi le Anyinɔnɔ Kpli Wo me Tegbee\nNukae Gblẽ le Gbegblẽnyawo Sese le Telefon Dzi Ŋu?\nTsaɖiɖi Yi Afisi Tsitsetse Dzeaniwo Le\nÐe Ahatsunono Nye Nu Gbegblẽ Vavãa?\nText Agbalẽ siwo le mɔ̃ dzi ƒe kɔpiwɔwɔ ƒe tiatiawo NYƆ! March 8, 2004\nƉoe Ɖe Amewo Ɖoe Ɖe Amewo NYƆ! March 8, 2004\nNYƆ! March 8, 2004


Minɔ Nyuiwɔwɔ Dzi\nGbetakpɔxɔ—Tata Si Míesrɔ̃na | May 2008\n“Miyi edzi . . . miawɔ nyui.”—LUKA 6:35.\n1, 2. Nu ka tae nyuiwɔwɔ na amewo sesẽna zi geɖe?\nNYUIWƆWƆ na amewo tea ŋu sesẽna. Ate ŋu adzɔ be ame siwo míeɖea lɔlɔ̃ fiana la maɖee afia mí o. Togbɔ be míedia amewo ƒe gbɔgbɔmenyonyo to “Mawu dzidzɔtɔ la” kple Via “ƒe ŋutikɔkɔe nya nyui” la gbɔgblɔ na wo dzi hã la, ɖewohĩ woanye ɖekematsɔlemetɔwo alo akpemadalawo. (1 Tim. 1:11) Ame aɖewo hã nyea “Kristo la ƒe fuwɔameti la ƒe futɔwo.” (Fp. 3:18) Aleke wòle be mí Kristotɔwo míawɔ nu ɖe wo ŋui?\n2 Yesu Kristo gblɔ na eƒe nusrɔ̃lawo be: “Miyi edzi mialɔ̃ miaƒe futɔwo, eye miawɔ nyui.” (Luka 6:35) Mina míadzro nuxlɔ̃amenya ma me tsitotsito kpɔ. Nya bubu siwo Yesu gblɔ tso nyuiwɔwɔ na amewo ŋu me dzodzro hã aɖe vi na mí ŋutɔ.\n‘Milɔ̃ Miaƒe Futɔwo’\n3. (a) Gblɔ Yesu ƒe nya siwo dze le Mateo 5:43-45 me la kpuie le wò ŋutɔ wò nyagbewo me. (b) Nukpɔsusu kae nɔ ƒe alafa gbãtɔ me Yuda subɔsubɔhakplɔlawo si ku ɖe Yudatɔwo kple ame siwo menye Yudatɔwo o ŋu?\n3 Yesu gblɔ na eƒe nyaselawo le eƒe Todzimawunya xɔŋkɔ la me be woalɔ̃ woƒe futɔwo eye woado gbe ɖa ɖe ame siwo le wo yome tim la ta. (Mixlẽ Mateo 5:43-45.) Ame siwo nɔ eƒe nya la sem ɣemaɣi la nye Yudatɔ siwo nya nu tso Mawu ƒe se si nye be, ‘mègawɔ wɔɖenui o, eye mègalé dɔmedzoe, si wò dukɔ me viwo do na wò la, ɖi o; ke boŋ nàlɔ̃ hawòvi abe ɖokuiwò ene’ la ŋu nyuie. (3 Mose 19:18) Ƒe alafa gbãtɔ me Yuda subɔsubɔhakplɔlawo susui be “wò dukɔ me viwo” kple “hawòvi” si woyɔ la ku ɖe Yudatɔwo ko ŋu. Mose ƒe Sea bia be Israel viwo naɖe wo ɖokuiwo ɖe vovo tso dukɔwo gbɔ. Gake le ɣeyiɣi aɖe megbe la, amewo va susunɛ be ame siwo katã menye Yudatɔwo o la nye futɔwo eye ele be woalé fu wo.\n4. Aleke wònɔ na Yesu ƒe nusrɔ̃lawo be woawɔ nu ɖe woƒe futɔwo ŋui?\n4 To vovo na nukpɔsusu ma la, Yesu ya gblɔ be: “Miyi edzi mialɔ̃ miaƒe futɔwo, eye mianɔ gbe dom ɖa ɖe ame siwo tia mia yome la ta.” (Mat. 5:44) Enɔ na eƒe nusrɔ̃lawo be woawɔ nu ɖe ame siwo katã lé fu wo la ŋu lɔlɔ̃tɔe. Le Nya Nyui Gbalẽ ŋlɔla Luka ƒe nya nu la, Yesu gblɔ be: “Mele egblɔm na mi ame siwo le to ɖom la be: Miyi edzi mialɔ̃ miaƒe futɔwo, miawɔ nyui na ame siwo le fu lém mi, miayra ame siwo ƒoa fi dea mi, miado gbe ɖa ɖe ame siwo le mia dzum la ta.” (Luka 6:27, 28) Abe ale si ƒe alafa gbãtɔ me tɔ aɖewo siwo tsɔ Yesu ƒe nya siawo de dɔwɔwɔ me wɔe ene la, míawo hã ‘míewɔa nyui na ame siwo léa fu mí’ to nuwɔwɔ ɖe wo ŋu nyuie me. ‘Míeyraa ame siwo ƒoa fi dea mí’ to nuƒoƒo na wo dɔmenyotɔe me. Eye ‘míedoa gbe ɖa ɖe ame siwo tia mía yome’ hewɔa nu vevi mí alo ‘dzua mí’ la ta. Esiawo nye gbe siwo míedona ɖa lɔlɔ̃tɔe be Mawu nakpe ɖe yometila mawo ŋu ale be woatrɔ dzi me ahawɔ nu siwo ana Yehowa nakpɔ ŋudzedze ɖe wo ŋu.\n5, 6. Nu ka tae wòle be míalɔ̃ míaƒe futɔwo?\n5 Nu ka tae wòle be míalɔ̃ míaƒe futɔwo? Yesu gblɔ be: “Bene miaɖee afia be mienye mia Fofo si le dziƒowo la ƒe viwo.” (Mat. 5:45) Ne míewɔ ɖe aɖaŋuɖoɖo ma dzi la, míezua Mawu ƒe “viwo” le susua nu be míesrɔ̃a Yehowa ame si ‘naa eƒe ɣe dzena na ame vɔ̃ɖiwo kple ame nyuiwo, eye wònaa tsi dzana na ame dzɔdzɔewo kple ame madzɔmadzɔwo.’ Abe ale si Luka ƒe nuŋlɔɖia gblɔe ene la, Mawu ‘nyoa dɔme na ame madakpewo kple ame vɔ̃ɖiwo.’—Luka 6:35.\n6 Esi Yesu nɔ gbe tem ɖe ale si wòle vevie be eƒe nusrɔ̃lawo ‘nayi edzi alɔ̃ woƒe futɔwo’ dzi la, egblɔ be: “Ne ame siwo lɔ̃a mi koe mielɔ̃na ɖe, fetu kae miekpɔna? Ðe nudzɔlawo hã mewɔa nenema ke oa? Eye ne mia nɔviwo koe miedoa gbe na ɖe, nu tɔxɛ kae wònye wɔm miele? Ðe dukɔwo me tɔwo hã mewɔa nenema ke oa?” (Mat. 5:46, 47) Ne ame siwo lɔ̃a mí koe míelɔ̃na la, esia wɔwɔ mana Mawu nana “fetu” mí alo akpɔ ŋudzedze ɖe mía ŋu o. Nudzɔla siwo ƒe nu medzɔa dzi na amewo o gɔ̃ hã lɔ̃a ame siwo lɔ̃a wo.—Luka 5:30; 7:34.\n7. Nu ka tae manye nu tɔxɛ aɖeke nenye be mía “nɔviwo” koe míedoa gbe na o?\n7 Nya “ŋutifafa” dzena le Yudatɔwo ƒe gbedonamewo me. (Ʋɔn. 19:20; Yoh. 20:19) Esia fia lãmesẽ, nyuidiname, kple nudzedziname biabia na ame si wodo gbea na. Manye “nu tɔxɛ” aɖeke nenye be ame siwo míebuna be wonye mía “nɔviwo” koe míedoa gbe na o. Abe ale si Yesu gblɔe ene la, “dukɔwo me tɔwo hã” wɔa nu ma tɔgbi ke.\n8. Nu kae Yesu nɔ dzi dem ƒo na eƒe nyaselawo be woawɔ esime wògblɔ be: “Ele be mianɔ blibo”?\n8 Nu vɔ̃ si ƒe dome Kristo ƒe nusrɔ̃lawo nyi la wɔe be vodada le wo ŋu, eye womede blibo o. (Rom. 5:12) Ke hã, Yesu ƒo eƒe nuƒoa ƒe akpa sia ta be: “Ele be mianɔ blibo, abe ale si mia Fofo si le dziƒo la le bliboe ene.” (Mat. 5:48) Eto esia dzi nɔ dzi dem ƒo na eƒe nyaselawo be woasrɔ̃ Yehowa, wo “Fofo si le Dziƒo la,” to nana be woƒe lɔlɔ̃ nade blibo me—si fia be woawɔe blibo to woƒe futɔwo lɔlɔ̃ me. Nu ma kee wobia tso míawo hã si.\nNu Ka Tae Wòle Be Míatsɔ Ake Amewo?\n9. Nu kae nyagbe “Tsɔ míaƒe fewo ke mí” la fia?\n9 Míeyia edzi wɔa nyui ne míetsɔ ke ame aɖe si da vo ɖe mía ŋu nublanuikpɔkpɔtɔe. Le nyateƒe me la, Yesu ƒe kpɔɖeŋugbedodoɖa la ƒe akpa aɖe gblɔ be: “Tsɔ míaƒe fewo ke mí, abe ale si míawo hã míetsɔ ke ame siwo nyi fe le mía ŋu ene.” (Mat. 6:12) Ke hã, esia mefia be míatsɔ ga ake míaƒe fetɔwo o. Luka ƒe Nya Nyui Gbalẽa ɖee fia be nu vɔ̃wo ye Yesu nɔ yɔyɔm be “fewo,” elabena egblɔ be: “Tsɔ míaƒe nu vɔ̃wo ke mí, elabena mía ŋutɔwo hã míetsɔna kea ame sia ame si nyi fe le mía ŋu.”—Luka 11:4.\n10. Aleke míate ŋu asrɔ̃ Mawu le nu vɔ̃wo tsɔtsɔ ke gome?\n10 Ehiã be míasrɔ̃ Mawu ame si tsɔna kea nu vɔ̃ wɔla trɔdzimewo faa la. Apostolo Paulo ŋlɔ bena: “Mizu ame siwo nyoa dɔme na wo nɔewo, miaƒe dɔme netrɔ ɖe mia nɔewo ŋu vevie, eye mitsɔ nɔ mia nɔewo kem faa, abe ale si ko Mawu hã to Kristo dzi tsɔ ke mi faa ene.” (Ef. 4:32) Hakpala David dzi ha be: ‘Nublanuikpɔla kple amenuvela enye Yehowa, egbɔa dzi ɖi blewu, eye amenuveve bɔ ɖe esi. Mewɔna na mí ɖe míaƒe nu vɔ̃wo nu o, eye meɖoa eteƒe na mí ɖe míaƒe vodadawo nu o. Ale si ɣedzeƒe didi tso ɣetoɖoƒe gbɔe la, nenema wòte míaƒe dzidadawo ɖa boo tso mía gbɔe. Ale si fofo ƒe dɔme trɔna ɖe viawo ŋui la, nenema Yehowa ƒe dɔme trɔna ɖe ame siwo vɔ̃nɛ la ŋui. Elabena enya míaƒe wɔwɔme, eɖoa ŋui be, kewɔ míenye.’—Ps. 103:8-14.\n11. Ame kawoe Mawu tsɔa nu vɔ̃ kena?\n11 Mawu ate ŋu atsɔ ake amewo nenye be woawo hã wotsɔ ke ame siwo da vo ɖe wo ŋu va yi la ko. (Mar. 11:25) Esi Yesu nɔ gbe tem ɖe nya sia dzi la, egblɔ be: “Elabena ne mietsɔa amewo ƒe vodadawo kea wo la, mia Fofo si le dziƒo hã atsɔ ake mi; gake ne mietsɔa amewo ƒe vodadawo kea wo o la, mia Fofo hã matsɔ miaƒe vodadawo ake mi o.” (Mat. 6:14, 15) Ɛ̃, ame siwo tsɔna kea amewo faa la koe Mawu tsɔa nu vɔ̃ kena. Mɔ aɖe si dzi míato anɔ nyuiwɔwɔ dzi lae nye be míawɔ ɖe Paulo ƒe aɖaŋuɖoɖo sia dzi be: “Ale si Yehowa tsɔ ke mi faa la, miawo hã miwɔ nenema ke.”—Kol. 3:13.\n12. Aɖaŋu kae Yesu ɖo ku ɖe ʋɔnudɔdrɔ̃ amewo ŋu?\n12 Yesu gblɔ mɔ bubu aɖe si dzi míato awɔ nyui na amewo la le Todzimawunyaa me esime wògblɔ na eƒe nyaselawo be woadzudzɔ ʋɔnudɔdrɔ̃ amewo. Emegbe ezã kpɔɖeŋu wɔdɔɖeamedzi aɖe tsɔ te gbe ɖe edzi. (Mixlẽ Mateo 7:1-5.) Mina míadzro nu si Yesu di be yeagblɔ esime wògblɔ be, “Midzudzɔ ʋɔnudɔdrɔ̃” la me kpɔ.\n13. Aleke Yesu ƒe nyaselawo ate ŋu anɔ “asi ɖem le amewo ƒe nyawo ŋu”?\n13 Le Mateo ƒe Nya Nyui Gbalẽa ƒe nya nu la, Yesu gblɔ be: “Midzudzɔ ʋɔnudɔdrɔ̃, ne woagadrɔ̃ ʋɔnu mi o.” (Mat. 7:1) Le Luka ya ƒe nya nu la, Yesu gblɔ be: “Midzudzɔ ʋɔnudɔdrɔ̃, ekema womadrɔ̃ ʋɔnu mi akpɔ o; midzudzɔ fɔbubu amewo, ekema womabu fɔ mi akpɔ o. Minɔ asi ɖem le amewo ƒe nyawo ŋu, eye woaɖe asi le miawo hã mia tɔwo ŋu.” (Luka 6:37) Ƒe alafa gbãtɔ me Farisitɔwo nɔa te ɖe woƒe kɔnyinyi siwo mewɔ ɖeka kple Ŋɔŋlɔawo o dzi drɔ̃a ʋɔnu amewo tagbɔsesẽtɔe. Enɔ na Yesu ƒe nyasela ɖe sia ɖe si wɔa nu sia la be ‘wòadzudzɔ ʋɔnudɔdrɔ̃.’ Ðe ema teƒe la, enɔ na wo be woanɔ “asi ɖem le amewo ƒe nyawo ŋu,” si fia be woatsɔ amewo ƒe vodadawo ake wo. Apostolo Paulo hã ɖo aɖaŋu ma tɔgbi tso nu vɔ̃ tsɔtsɔ ke ŋu abe ale si míegblɔe va yi ene.\n14. Ne Yesu ƒe nusrɔ̃lawo tsɔna kea amewo la, nu kae wòaʋã woawo hã be woawɔ?\n14 Ne Yesu ƒe nusrɔ̃lawo tsɔna kea amewo la, aʋã woawo hã be woatsɔ ake. Yesu gblɔ be: “Ʋɔnu si drɔ̃m miele la kee woatsɔ adrɔ̃ ʋɔnu mi; eye dzidzenu si mietsɔ le nu dzidzem la kee woatsɔ adzidzee na mi.” (Mat. 7:2) Le ale si míewɔa nu ɖe amewo ŋui gome la, nu si míeƒãna ye míeŋena.—Gal. 6:7.\n15. Aleke Yesu ɖee fia be mesɔ kura be míanɔ nya hem ɖe amewo ŋu vevie o?\n15 Ðo ŋku edzi be bene Yesu naɖee afia be nyahehe ɖe amewo ŋu vevie mesɔ kura o la, ebia be: “Ekema nu ka tae nèkpɔa ati fefee si le nɔviwò ƒe ŋku dzi, gake mèbua atikpo si le wò ŋutɔ wò ŋku dzi ya ŋu o? Alo aleke wɔ nàgblɔ na nɔviwò be, ‘Na maɖe ati fefee la ɖa le ŋku dzi na wò,’ evɔ kpɔ ɖa, atikpo le wò ŋutɔ wò ŋku dzi?” (Mat. 7:3, 4) Ame si lɔ̃a nyahehe ɖe ame bubu ŋu la, léa ŋku ɖe nu sue aɖe si gblẽ le nɔvia ƒe “ŋku” ŋu la ŋu. Le nyateƒe me la, nyahelaa le gbɔgblɔm be ye nɔvia mele nu kpɔm nyuie o. Togbɔ be nu sue aɖe, si le abe ati fefe nyaŋui aɖe ene ko wònye hã la, nyahelaa tsɔ eɖokui na be yeaɖe ‘ati fefee’ la ɖa. Etsɔ eɖokui na alakpatɔe be yeakpe ɖe ye nɔvia ŋu wòakpɔ nu nyuie.\n16. Nu ka tae míate ŋu agblɔ be “atikpo” nɔ Farisitɔwo ƒe ŋku dzi?\n16 Yuda subɔsubɔhakplɔlawo koŋue hea nya ɖe amewo ŋu vevie ɣemaɣi. Le kpɔɖeŋu me: Esime ŋutsu ŋkuagbãtɔ aɖe si ŋu Kristo da gbe le gblɔ be Mawu gbɔe Yesu anya tso kokoko la, Farisitɔwo ka mo nɛ dzikutɔe be: “Wò si wodzi ɖe nu vɔ̃ me koŋ la, wòe be yeafia nu mía?” (Yoh. 9:30-34) Le gbɔgbɔmenukpɔkpɔ nyui kple ʋɔnu dzɔdzɔe dɔdrɔ̃ gome la, “atikpo” nɔ Farisitɔwo ƒe ŋku dzi, eye woƒe ŋku gbã keŋkeŋ. Esia tae Yesu gblɔ be: “Alakpanuwɔla! Ðe atikpo la ɖa le wò ŋutɔ wò ŋku dzi gbã, ekema àte ŋu akpɔ nu nyuie aɖe ati fefee si le nɔviwò ƒe ŋku dzi la.” (Mat. 7:5; Luka 6:42) Ne míeɖoe kplikpaa be míawɔ nyui na amewo ahawɔ nu ɖe wo ŋu nyuie la, míanɔ nya hem ɖe mía nɔvi ŋu vevie ahanɔ ati fefee dim le eƒe ŋku dzi le kpɔɖeŋunyagbɔgblɔ nu o. Ke boŋ míalɔ̃ ɖe edzi be míede blibo o, eye le esia ta la, míaƒo asa na ʋɔnudɔdrɔ̃ míaƒe haxɔsetɔwo kple nyahehe ɖe wo ŋu.\nAle Si Wòle Be Míawɔ Nu Ðe Amewo Ŋu\n17. Le Mateo 7:12 me nyawo nu la, aleke wòle be míawɔ nu ɖe amewo ŋu?\n17 Yesu ɖee fia le Todzimawunyaa me be Mawu wɔa nu ɖe Esubɔlawo ŋu abe vifofo ene to woƒe gbedodoɖawo ŋu ɖoɖo me. (Mixlẽ Mateo 7:7-12.) Eɖe dzesi ŋutɔ be Yesu ɖo agbenɔnɔ ŋuti gɔmeɖose sia anyi be: “Eya ta nu sia nu si miedina be amewo nawɔ na mi la, ele be miawo hã miawɔ nenema ke na wo.” (Mat. 7:12) Ne míewɔa nu ɖe mía nɔvi amegbetɔwo ŋu nyuie alea ko hafi míate ŋu aɖee afia be míenye Yesu Kristo yomedzela vavãwo.\n18. Aleke “Se la” ɖee fia be ele be míanɔ nu wɔm ɖe amewo ŋu abe ale si míedina be woawɔe ɖe mía ŋu ene?\n18 Esi Yesu gblɔ be ele be míawɔ nu ɖe amewo ŋu abe ale si míadi be woawɔe ɖe mía ŋu ene vɔ la, egblɔ kpee be: “Le nyateƒe me la, nu siae Se la kple Nyagblɔɖilawo ƒe nyawo fia.” Ne míewɔa nu ɖe amewo ŋu abe ale si Yesu gblɔe ene la, ke míele nu wɔm wòle ɖeka wɔm kple taɖodzinu si le “Se la”—nuŋlɔɖi siwo le Biblia gbalẽ siwo tso Mose ƒe Agbalẽ Gbãtɔ va se ɖe Mose ƒe Agbalẽ Atɔ̃lia me—ŋu. Agbalẽ siawo ɖe Yehowa ƒe tameɖoɖo be yeana dzidzimevi aɖe si aɖe vɔ̃ɖinyenye ɖa nava la fia, eye Se si Mawu tsɔ na Israel dukɔa to Mose dzi le ƒe 1513 D.M.Ŋ. me la hã le wo me. (1 Mose 3:15) Tsɔ kpe ɖe nu bubuwo ŋu la, Se la na wòdze ƒãa be ele be Israel viwo nawɔ nu dzɔdzɔe, woagakpɔ ame ŋkume o, eye woanɔ nyui wɔm na ame siwo le fu kpem kple amedzro siwo le woƒe anyigba dzi.—3 Mose 19:9, 10, 15, 34.\n19. Aleke “Nyagblɔɖilawo ƒe nyawo” ɖee fia be ele be míawɔ nyui?\n19 Esi Yesu ƒo nu tso “Nyagblɔɖilawo ƒe nyawo” ŋu la, nyagblɔɖigbalẽ siwo le Hebri Ŋɔŋlɔawo mee nɔ susu me nɛ. Nyagblɔɖi siwo ku ɖe Mesia ŋu siwo va eme ɖe Kristo ŋutɔ dzi la le wo me. Nuŋlɔɖi mawo ɖee fia hã be Mawu yraa eƒe amewo ne wowɔ nu si dzɔ le eŋkume hewɔ nu ɖe amewo ŋu nyuie. Le kpɔɖeŋu me, Yesaya ƒe nyagblɔɖia ɖo aɖaŋu sia na Israel viwo be: ‘Ale Yehowa gblɔ esi: Midzra ɖoɖo la ɖo, eye miwɔ nu dzɔdzɔe. Woayra amegbetɔ, si wɔa alea, kple amegbetɔvi, si kuna ɖe nu sia ŋu, eye wòkpɔa eƒe asi dzi, be magawɔ vɔ̃ aɖeke o!’ (Yes. 56:1, 2) Nyateƒee, Mawu kpɔa mɔ be yeƒe amewo nanɔ nyuiwɔwɔ dzi.\nWɔ Nyui Na Amewo Ɣesiaɣi\n20, 21. Aleke ameha la wɔ nu esi wose Yesu ƒe Todzimawunya la, eye nu ka tae wòle be nàde ŋugble tso eŋu?\n20 Nya vevi geɖe siwo Yesu gblɔ le eƒe Todzimawunya ɖedzesi la me dometɔ ʋɛ aɖewo ko mee nye ema míedzro. Ke hã, míate ŋu ase ale si ame siwo se eƒe nyawo ɣemaɣi la wɔ nui la gɔme bɔbɔe. Nuŋlɔɖi si tso gbɔgbɔ me la gblɔ be: “Ke esi Yesu wu nya siawo nu la, dɔ si wòwɔ ɖe amehaawo dzie nye be, wolulu le ale si wòfia nui ta, elabena enɔ nu fiam wo abe ame si si ŋusẽ le ene, ke menye abe woƒe agbalẽfialawo ene o.”—Mat. 7:28, 29.\n21 Yesu Kristo ɖee fia kɔte be yee nye ‘Adaŋudela Wɔnuku’ si ŋu nya wogblɔ ɖi la. (Yes. 9:5) Nu siwo ɖee fia be Yesu nya Fofoa si le dziƒo la ƒe nukpɔsusu le nuwo ŋu la ƒe kpɔɖeŋu vevi aɖee nye Todzimawunya la. Tsɔ kpe ɖe nya siwo me míedzro ŋu la, nya geɖe le dutoƒonuƒo ma me ku ɖe dzidzɔkpɔkpɔ vavã, ale si míaƒo asa na agbe gbegblẽ nɔnɔ, ale si míawɔ nu dzɔdzɔe, nu si wòle be míawɔ bene míakpɔ dzidzɔ le etsɔ me ahanɔ dedie, kple nya bubu geɖewo ŋu. Ðe manyo be nàgaxlẽ Mateo ta 5 va se ɖe 7 lia nyuie ake ahado gbe ɖa le nu siwo nèxlẽ la ŋu oa? De ŋugble tso Yesu ƒe aɖaŋuɖoɖo wɔdɔɖeamedzi siwo dze le ta mawo me la ŋu. Tsɔ nya siwo Kristo gblɔ le Todzimawunyaa me la de dɔwɔwɔ me. Ekema, àsu te nyuie anɔ nu siwo dzea Yehowa ŋu wɔm, ànɔ nu wɔm ɖe amewo ŋu nyuie, eye àyi edzi ànɔ nu nyui wɔm na amewo.\n• Aleke wòle be míawɔ nu ɖe míaƒe futɔwo ŋui?\n• Nu ka tae wòle be míatsɔ amewo ƒe vodadawo ake wo?\n• Nya kae Yesu gblɔ tso ʋɔnudɔdrɔ̃ amewo ŋu?\n• Le Mateo 7:12 ƒe nya nu la, aleke wòle be míawɔ nu ɖe amewo ŋui?\nÈnya nu si tae Yesu gblɔ be: ‘Midzudzu ʋɔnudɔdrɔ̃a’?\nNu ka tae wòle be míado gbe ɖa ɖe ame siwo le mía yome tim la ta?\nÈwɔa nu ɖe amewo ŋu abe ale si nèdina be woawɔe ɖe ye ŋu enea?\nAleke Wòle Be Míawɔ Nu Ðe Amewo Ŋui?\nMíakpɔ Ðeɖe Kpuie—To Mawu Fiaɖuƒea Dzi!\nEsi Nèkpɔtɔ Nye Sɔhɛ La, Tiae Be Yeasubɔ Yehowa\nWɔ Gbɔgbɔmeŋgɔyiyi To Paulo Ƒe Kpɔɖeŋu Sɔsrɔ̃ Me\nMiti ‘Kɔkɔenyenye Yome Le Mawuvɔvɔ̃ Me’\nÐoɖo Si Nu Dziɖuha La Le\nNya Vevi Siwo Tso Dɔwɔwɔwo Ƒe Agbalẽa Me\nText Agbalẽ siwo le mɔ̃ dzi ƒe kɔpiwɔwɔ ƒe tiatiawo GBETAKPƆXƆ—TATA SI MÍESRƆ̃NA May 2008\nGBETAKPƆXƆ—TATA SI MÍESRƆ̃NA May 2008


“Wò Fiaɖuƒe Nava”—Gake Ɣekaɣie? | Nusɔsrɔ̃\nGBE BUBU Afrikaans Albanian Amharic Arabic Argentina Tokunɔgbe Armenian Aymara Azerbaijani Azerbaijani (Cyrillic) Bengali Bicol Bislama Brazil Tokunɔgbe Bulgarian Cambodian Catalan Cebuano Chichewa China Mandaringbe (Bɔbɔetɔ) China Mandaringbe (Xoxotɔ) Chitonga Chitumbuka Cibemba Colombia Tokunɔgbe Croatian Czech Dangme Danish Drehu Dutch Efik Estonian Eŋlisi Eʋegbe Finnish Franse Ga Georgian German Greek Greenlandic Guarani Gujarati Gun Haitian Creole Hebrew Hiligaynon Hindi Hungarian Icelandic Igbo Iloko Indonesian Italian Italy Tokunɔgbe Japanese Kannada Kazakh Kikaonde Kikuyu Kimbundu Kinyarwanda Kirghiz Kirundi Kongo Korean Krio Kwangali Kwanyama Latvian Lingala Lithuanian Luganda Lunda Luo Luvale Macedonian Malagasy Malay Malayalam Maltese Marathi Maya Mexico Tokunɔgbe Moore Ndebele Ndonga Nepali Norwegian Nyaneka Nzema Oromo Otetela Pangasinan Papiamento (Aruba) Persian Polish Portuguese Punjabi Quechua (Ancash) Quechua (Ayacucho) Quechua (Bolivia) Quechua (Cuzco) Romanian Russian Sango Sepedi Serbian Serbian (Roman) Sesotho (Lesotho) Setswana Shona Silozi Sinhala Slovak Slovenian Spanish Sranantongo Swahili Swati Swedish Tagalog Tahitian Tamil Tatar Telugu Thai Tigrinya Tshiluba Tsonga Turkish Twi Tzotzil Ukrainian Umbundu Urdu Uzbek Venda Vietnamese Wallisian Waray-Waray Wayuunaiki Wolaita Xhosa Yoruba Zande Zulu\n“Wò Fiaɖuƒe Nava”—Gake Ɣekaɣie?\n‘Ne miekpɔ nu siawo katã la, minyae be egogo, ɛ̃, ele ʋɔtruawo nu.’—MAT. 24:33.\nAleke xexea me nudzɔdzɔwo na Biblia me nyagblɔɖiwo le eme vam tso keke ƒe 1914 me ke?\nNu ka dzie ale si amegbetɔƒomea le vɔ̃ɖivɔ̃ɖim ɖe edzi la ɖo kpe?\nAleke nèsena le ɖokuiwò me esi nuwuwua te tu mí alea gbegbe?\n1, 2. (a) Nu ka gbɔe nu si numekulawo yɔna be ŋkuagbã ƒomevi aɖe la tsona? (b) Nu kae míenya tso Mawu Fiaɖuƒea ŋu?\nÀNYA de dzesii be nu siwo dzi ame siwo kpɔ nudzɔdzɔ aɖe teƒe ɖoa ŋkui la toa vovo tso wo nɔewo gbɔ zi geɖe. Nenema kee wòtea ŋu sesẽna na ame be wòaɖo ŋku nya siwo tututu ɖɔkta gblɔ nɛ esi wòdoe kpɔ vɔ la dzi. Alo ɖewohĩ ame aɖe anɔ eƒe safui alo gaŋkui dim ʋuu do kpoe, evɔ ele ŋkukpɔƒe hafi. Kpɔɖeŋu siawo katã ɖo kpe nu si numekulawo yɔna be ŋkuagbã ƒomevi aɖe la dzi; esia dzɔna ne míedi be míawɔ nu vovovowo le ɣeyiɣi ɖeka me. Edze ƒãa be nu ɖeka ŋu koe míaƒe susua ate ŋu anɔ bliboe le ɣeyiɣi ɖeka me.\n2 Le xexea me nudzɔdzɔwo gome la, ŋkuagbã ma tɔgbi le fu ɖem na ame geɖewo egbea. Ðewohĩ woalɔ̃ ɖe edzi be nuwo trɔ le xexea me ale gbegbe tso ƒe 1914 me, gake womele nu si nudzɔdzɔ siawo fia ŋutɔŋutɔ la kpɔm dze sii o. Mí Biblia nusrɔ̃viwo ya míenyae be Mawu Fiaɖuƒea va le ƒe 1914 me esime woɖo Yesu Fia le dziƒo. Gake míenyae hã be gbedodoɖa si nye, ‘Wò fiaɖuƒe nava. Wò lɔlɔ̃nu nava eme le anyigba dzi abe ale si wòle le dziƒo ene’ la ŋu ɖoɖo lɔ nu geɖe ɖe eme wu ema. (Mat. 6:10) Edze ƒãa be woaɖo gbedodoɖa ma ŋu bliboe ne woɖe nuɖoanyi vɔ̃ɖi sia ɖa. Ne esia dzɔ vɔ ko hafi woawɔ Mawu ƒe lɔlɔ̃nu le anyigba dzi abe ale si wole ewɔm le dziƒo ene.\n3. Aleke Mawu ƒe Nya la sɔsrɔ̃ kpena ɖe mía ŋui?\n3 Esi míesrɔ̃a Mawu ƒe Nyaa edziedzi ta la, míekpɔe be nyagblɔɖiwo le eme vam fifia. Gake mele alea le ame geɖe gome o. Woƒo wo ɖokuiwo ɖe woƒe gbe sia gbe dɔwo kple nu bubuwo yome titi me ale gbegbe be womete ŋu le kpeɖodzi gbogbo siwo ɖee fia be Kristo le dzi ɖum tso keke ƒe 1914 me ke, eye be eteƒe madidi o ahe Mawu ƒe ʋɔnudɔdrɔ̃ avɛ la kpɔm kura o. Ne ƒe geɖee nye esia nèle Mawu subɔm la, bia ɖokuiwò be: ‘Ðe megaka ɖe edzi kokoko be xexe sia ƒe nuwuwu gogo eye be nu siwo le dzɔdzɔm le anyigba dzi ɖo kpe esia dzia?’ Ne nyitsɔ laa koe nèva zu Ðasefo gɔ̃ hã la, nu ka ŋue wò susu le? Aleke kee nèɖo nya siawo ŋui o, na míadzro susu vevi etɔ̃ siwo tae míate ŋu aka ɖe edzi bliboe be eteƒe madidi o, Fia si Mawu ɖo la ana woawɔ Mawu ƒe lɔlɔ̃nu le anyigba dzi bliboe la me.\n4, 5. (a) Nu ka wɔm Yesu le tso ƒe 1914 me? (Kpɔ nɔnɔmetata si le nyati sia ƒe gɔmedzedze.) (b) Nu kae sɔdola etɔ̃awo nye kpɔɖeŋu na, eye aleke esia le eme vamee?\n4 Susu gbãtɔe nye be, le ƒe 1914 me la, woɖo Yesu Kristo zi dzi le dziƒo. Eye wogblɔ tso eŋu le nyagblɔɖia me be ele sɔ ɣi dom. Enumake edo go yi be yeawu yeƒe aʋadziɖuɖua nu to Satana ƒe xexea tsɔtsrɔ̃ me. (Mixlẽ Nyaɖeɖefia 6:1, 2.) Nyagblɔɖi si le Nyaɖeɖefia ta 6 na míekpɔe be ne Mawu Fiaɖuƒea dze dziɖuɖu gɔme la, xexea me ƒe nɔnɔmewo agblẽ ɖe edzi kabakaba—aʋawɔwɔ, nuɖuɖu ƒe veve, dɔvɔ̃wo kple nu bubu siwo wua amewo adzi ɖe edzi wu tsã. Wotsɔ sɔdola etɔ̃ siwo kplɔ Yesu Kristo ɖo tututu la wɔ esiawo ƒe kpɔɖeŋui.—Nyaɖ. 6:3-8.\n5 Abe ale si wogblɔe ɖi ene la, ‘woɖe ŋutifafa ɖa le anyigba dzi.’ Esia dzɔ togbɔ be dukɔwo do ŋugbe be yewoawɔ dɔ asi-le-asi-me be ŋutifafa nava hã. Xexemeʋa I nye aʋa gã gblẽnuwo ƒe gɔmedzedze ko, abe ale si xexea me nudzɔdzɔwo ɖo kpe edzi ene. Eye togbɔ be xexea wɔ ŋgɔyiyi le ganyawo kple dzɔdzɔmeŋutinunya me tso ƒe 1914 me hã la, nuɖuɖu gale vevem le xexea me kokoko. Gakpe ɖe eŋu la, ame kae malɔ̃ ɖe edzi be ‘dɔvɔ̃’ ƒomevi vovovowo, dzɔdzɔmefɔkuwo kple afɔku bubuwo yi edzi le ame miliɔn geɖe ƒe agbe ɖem ɖa ƒe sia ƒe o? Ale si afɔku siawo nu sẽe, ale si wodzɔna edziedzi kple ale si wogblẽa nui la tɔgbi aɖeke medzɔ kpɔ le amegbetɔwo ƒe ŋutinya me o. Ðe nèkpɔ nu si esiawo fia dze siia?\nNɔnɔmeawo le gbegblẽm ɖe edzi le xexea me esi sɔdolaawo le du dzi (Kpɔ memama 4, 5)\n6. Ame kawoe de dzesi Biblia me nyagblɔɖia me vava, eye nu kae esia ʋã wo wowɔ?\n6 Xexemeʋa I kple dɔ vɔ̃ si nye Spaniatɔwo ƒe dzamezã he ame geɖe ƒe susu ɣemaɣi. Gake Kristotɔ amesiaminawo ya nɔ mɔ kpɔm vevie be Trɔ̃subɔlawo ƒe azã alo “dukɔwo ƒe ɣeyiɣi ɖoɖiawo” awu enu le ƒe 1914 me. (Luka 21:24) Womenya nu si tututu adzɔ ya o. Ke hã wonya be ƒe 1914 anye ƒe ɖedzesi aɖe le Mawu Fiaɖuƒea ƒe ŋutinya me. Esi wonya kpɔ ale si Biblia me nyagblɔɖia va eme ko la, woɖe gbeƒã dzonɔamemetɔe be Mawu ƒe Fiaɖuƒea dze dziɖuɖu gɔme. Esia na woti Fiaɖuƒegbeƒãɖela mawo dometɔ geɖe yome vevie. Ale si woti wo yome le dukɔ geɖe me la ŋutɔ hã nye nyagblɔɖiwo me vava. Le ƒe siwo kplɔe ɖo me la, Fiaɖuƒea ƒe futɔwo ɖonɛ koŋ “tsɔa hiãkame ɖoa anyi ɖe sea teƒe,” alo wozãa sea tsɔ wɔa fu amewo. Wosẽ ŋuta le mía nɔviwo ŋu, de wo gaxɔ me, eye wohe wo ɖe ati ŋu, woda tu wo, alo tso ta le wo nu gɔ̃ hã.—Ps. 94:20; Nyaɖ. 12:15.\n7. Nu ka tae ame akpa gãtɔ mese nu si xexea me nudzɔdzɔwo fia gɔme o?\n7 Esi kpeɖodzi gbogbowo li be woɖo Mawu Fiaɖuƒea anyi xoxo le dziƒo la, ke nu ka tae ame akpa gãtɔ mekpɔe dze sii o? Nu ka tae amewo mete ŋu le ekpɔm be xexea me nudzɔdzɔwo nye Biblia me nyagblɔɖiwo me vava abe ale si Mawu ƒe amewo le gbeƒã ɖemee ƒe geɖee nye esia ene o? Ðe wòanye be ame akpa gãtɔ ƒe susu katã le nu siwo wokpɔna la ko ŋua? (2 Kor. 5:7) Ðe wotsi dzi ɖe woƒe gbe sia gbe dɔwo ŋu ale gbegbe be womele nu siwo wɔm Mawu le la kpɔm oa? (Mat. 24:37-39) Nu siwo Satana ƒe xexea dona ɖe ŋgɔ lae xɔ wo dometɔ aɖewo ƒe susu mea? (2 Kor. 4:4) Míehiã xɔse kple xɔseŋkuwo hafi ate ŋu akpɔ nu siwo wɔm Mawu Fiaɖuƒea le la adze sii. Dzidzɔ ka gbegbe nye esi be nu siwo le dzɔdzɔm la meto ŋku gbagbã dzi na mí o!\nAME VƆ̃ÐIWO LE VƆ̃ÐIVƆ̃ÐIM ÐE EDZI\n8-10. (a) Aleke 2 Timoteo 3:1-5 le eme vam? (b) Nu ka tae míate ŋu agblɔ be ame vɔ̃ɖiwo le vɔ̃ɖivɔ̃ɖim ɖe edzi?\n8 Susu evelia si ta míeka ɖe edzi be eteƒe madidi hafi Mawu Fiaɖuƒea nava ɖu anyigba la dzi o ye nye be: Ame vɔ̃ɖiwo le vɔ̃ɖivɔ̃ɖim ɖe edzi le egbe xexea me. Ƒe alafa ɖeka kloe ye nye esia si míele nɔnɔme siwo ŋu nya wogblɔ ɖi le 2 Timoteo 3:1-5 la teƒe kpɔm. Ne míagblɔe la, ɖeko nɔnɔme siawo le gbegblẽm hele ta kekem ɖe edzi. Wò hã èkpɔe nenema? Mina míadzro kpɔɖeŋu aɖewo siwo ɖe esia fia la me.—Mixlẽ 2 Timoteo 3:1, 13.\n9 Tsɔ nu siwo amewo abu nu tɔŋku le ƒe 1940 alo ƒe 1950-awo me sɔ kple nu siwo le edzi yim egbea le dɔwɔƒewo, modzakaɖeɖewo, kamedefefewo kple awudodo me ŋu kpɔ. Ŋutasẽnuwɔwɔ si gbɔ eme kple agbe ƒaƒã nɔnɔ xɔ aƒe ɖe afi sia afi. Amewo dzea agbagba be yewoana amewo nakpɔe be yewoe vɔ̃ɖi wu, yewoe wɔa ŋukpenanu wu, alo yewoƒe tagbɔe sẽ wu. Wobua television dzi wɔna siwo wobuna le ƒe 1950-awo me be womesɔ kura o la egbea be wosɔ be ƒomewo nakpɔ atsɔ aɖe modzakae. Eye ame geɖe nyae be ŋutsu siwo dɔna kple ŋutsuwo alo nyɔnu siwo dɔna kple nyɔnuwo le ŋusẽ gã kpɔm ɖe filmwo kple awudodowo dzi, eye wole woƒe agbenɔnɔ ƒaƒãwo dom ɖe ŋgɔ. Aleke gbegbe míeda akpee nye esi be míenya ale si Mawu bua nu siawoe!—Mixlẽ Yuda 14, 15.\n10 Alo tsɔ sɔhɛwo ƒe nuwɔna siwo wobuna le ƒe 1950-awo me be enye amemabumabu kple aglãdzedze sɔ kple nu siwo le dzɔdzɔm le sukukpowo dzi egbea la kpɔ. Ɣemaɣiwo la, dzilawo tsia dzi ɖe wo viwo hekpɔa egbɔ be womele sigaret yɔm, le aha sesẽ nom alo le ɣe manyatalenuwo ɖum o. Gake egbea, nu dovoɖinamewo ŋuti nyatakaka siwo míesena la ƒe ɖewoe nye: Sukuvi ƒe-15-vi aɖe ɖe tu ɖe eƒe sukuxɔmehatiwo dzi, ewu ame 2 hede abi ame 13 ŋu. Ƒewuiviwo ƒe ha aɖe siwo mu aha la wu nyɔnuvi ƒe-asieke-vi aɖe tagbɔsesẽtɔe eye woƒo fofoa kple nɔvia kutɔkutɔe. Woka nya ta le Asia-dukɔ aɖe me be, hlɔ̃donu siwo wowɔ le ƒe ewo siwo va yi me la ƒe afã tso sɔhɛwo gbɔ. Ðe ame aɖe ate ŋu agblɔ wòasɔ be nuwo mele vovlom ɖe edzi fifia wu oa?\n11. Nu ka tae ame geɖe mekpɔnɛ dzea sii be nuwo le gbegblẽm ɖe edzi o?\n11 Apostolo Petro gblɔe wòsɔ be: “Le ŋkeke mamlɛawo me la, fewuɖulawo ava kple woƒe fewuɖuɖu, eye woawɔ nu le woawo ŋutɔwo ƒe nudzodzrowo nu, ahanɔ gbɔgblɔm be: ‘Afi ka eƒe anyinɔnɔ sia si ŋugbe wodo la le? Kpɔ ɖa, tso ŋkeke si dzi mía tɔgbuiwo dɔ alɔ̃ le ku me la, nuwo katã le edzi yim abe ale si tututu ko wonɔ tso nuwɔwɔ ƒe gɔmedzedze la ene.’” (2 Pet. 3:3, 4) Nu ka tae ame aɖewo wɔa nu alea? Edze abe zi ale si nane bɔe la, zi nenemae amewo megatsɔa ɖeke le eme o. Ate ŋu awɔ moya na mí ne mía xɔlɔ̃ vevi aɖe ƒe agbenɔnɔ trɔ zi ɖeka kpata, gake ɖewohĩ mímade dzesii ne amewo ƒe nɔnɔme kple agbenɔnɔ le gbegblẽm vivivi ɣeyiɣi didi aɖe o. Ke hã, agbe nyui nɔnɔ ƒe toyiyi vivivi nye afɔku gã.\n12, 13. (a) Nu ka tae mele be mɔkpɔkpɔ nabu ɖe mí le xexea me nudzɔdzɔwo ta o? (b) Nu ka nyanyae akpe ɖe mía ŋu míanɔ te ɖe ‘nɔnɔme sesẽwo’ nu?\n12 Apostolo Paulo xlɔ̃ nu mí be, “le ŋkeke mamlɛawo me la,” ‘nɔnɔmeawo asesẽ.’ (2 Tim. 3:1) Gake mefia be míate ŋu anɔ te ɖe wo nu o. Le Yehowa, eƒe gbɔgbɔa kple Kristo hamea ƒe kpekpeɖeŋu me la, míate ŋu aɖu vɔvɔ̃ dzi ahalé mɔkpɔkpɔ me ɖe asi. Míate ŋu ayi edzi awɔ nuteƒe. Mawu ana “ŋusẽ si gbɔ dzɔdzɔmetɔ ŋu” la mí.—2 Kor. 4:7-10.\n13 De dzesii be Paulo dze eƒe ŋkeke mamlɛawo ŋuti nyagblɔɖia gɔme be, “nya esia be.” Nya mawo ɖo kpe edzi be nyagblɔɖia ava eme godoo. Ðikeke mele eme o be ame mavɔ̃mawuwo ayi edzi anɔ vɔ̃ɖivɔ̃ɖim ɖe edzi va se ɖe esime Yehowa naɖe wo ɖa. Ŋutinyawo ɖee fia be, ɣesiaɣi si agbe nyui nɔnɔ yi to ʋĩi ko la, habɔbɔwo gbãna alo dukɔ blibowo tsrɔ̃na. Ale si gbegbe agbe nyui nɔnɔ yi to le xexea me egbea la tɔgbi medzɔ kpɔ le ŋutinya me o. Ame geɖe ŋea aɖaba ƒua nu si esia fia la dzi, gake ele be nu ɖedzesi siwo le dzɔdzɔm tso ƒe 1914 me la nana míaka ɖe edzi bliboe be Mawu ƒe Fiaɖuƒea ava ɖe vɔ̃ɖinyenye ɖe sia ɖe ɖa kpuie.\nDZIDZIME SIA NU MELE YIYI GE O\n14-16. Susu etɔ̃lia ka tae míate ŋu aka ɖe edzi be Mawu Fiaɖuƒea ‘ava’ kpuie?\n14 Mawu ƒe amewo ƒe ŋutinya na míekpɔ susu etɔ̃lia si tae míaka ɖe edzi be nuwuwua gogo. Le kpɔɖeŋu me, do ŋgɔ na Mawu Fiaɖuƒe ɖoɖo anyi le dziƒo la, amesiaminawo ƒe ƒuƒoƒo wɔnuteƒe aɖe nɔ Mawu subɔm veviedodotɔe. Esi nu siwo wonɔ mɔ kpɔm na be adzɔ le ƒe 1914 me dometɔ aɖewo meva eme o la, nu kae wowɔ? Wo dometɔ geɖe wɔ nuteƒe le dodokpɔwo kple yometitiwo me eye woyi edzi subɔ Yehowa. Esi ƒeawo va nɔ yiyim la, wo dometɔ akpa gãtɔ, alo wo katã kloe, subɔ nuteƒewɔwɔtɔe va se ɖe esime wowu woƒe anyigbadzigbenɔnɔ nu.\n15 Le Yesu ƒe nyagblɔɖi si ku ɖe nuɖoanyi sia ƒe nuwuɣi ŋu me la, egblɔ be: “Dzidzime sia nu mele yiyi ge akpɔ o, va se ɖe esime nu siawo katã va eme.” (Mixlẽ Mateo 24:33-35.) Míese egɔme be “dzidzime sia” si ŋu Yesu ƒo nu tsoe la ku ɖe Kristotɔ amesiaminawo ƒe ƒuƒoƒo eve ŋu. Ƒuƒoƒo gbãtɔa nɔ anyi le ƒe 1914 me eye wokpɔ Kristo ƒe anyinɔnɔ ƒe dzesi la enumake. Menye ɖeko ame siwo le ƒuƒoƒo sia me la nɔ agbe le ƒe 1914 me ko o, ke wonye ame siwo wotsɔ gbɔgbɔ si ami na hã abe Mawu viwo ene le ƒe ma me alo do ŋgɔ na ƒe ma.—Rom. 8:14-17.\n16 “Dzidzime sia” ƒe ƒuƒoƒo eveliae nye Kristotɔ amesiamina siwo va tsò ƒuƒoƒo gbãtɔa me tɔwo ɖo. Menye ɖeko ƒuƒoƒo evelia me tɔwo le agbe le ƒuƒoƒo gbãtɔa me tɔwo ƒe agbenɔɣi ko o, ke wotsɔ gbɔgbɔ kɔkɔe si ami na wo esime ƒuƒoƒo gbãtɔa me tɔwo gakpɔtɔ nɔ anyigba dzi. Eya ta menye amesiamina siwo li egbea dometɔ ɖe sia ɖee le “dzidzime sia” si ŋu Yesu ƒo nu tsoe la me o. Egbea, ame siwo le ƒuƒoƒo evelia me la zu ame tsitsiwo. Ke hã Yesu ƒe nya siwo dze le Mateo 24:34 la na kakaɖedzi mí be, ne mede ɖeke o la “dzidzime sia” me tɔ aɖewo “nu mele yiyi ge akpɔ o” va se ɖe esime wokpɔ xaxa gã la ƒe gɔmedzedze teƒe. Ele be esia nana míaka ɖe edzi be ɣeyiɣi vi aɖe koe susɔ ne Mawu Fiaɖuƒea ƒe Fia la nava tsrɔ̃ ame vɔ̃ɖiwo eye wòahe xexe yeye si me dzɔdzɔenyenye anɔ la vɛ.—2 Pet. 3:13.\nKRISTO AWU EƑE AƲADZIÐUÐUA NU KPUIE\n17. Aleke míate ŋu aƒo nya tae le susu vevi etɔ̃awo me dzodzro vɔ megbe?\n17 Aleke míate ŋu aƒo nya tae le susu vevi etɔ̃ siawo me dzodzro vɔ megbe? Yesu gblɔ na mí be, míate ŋu anya ŋkeke alo gaƒoƒo si tututu dzi nuwuwua ava o—eye míenyae hã o. (Mat. 24:36; 25:13) Gake abe ale si Paulo gblɔe ene la, ‘gaƒoƒo la de xoxo be míanyɔ tso alɔ̃ me.’ (Mixlẽ Romatɔwo 13:11.) Elabena ŋkeke mamlɛawo mee míele fifia. Ne míelé ŋku ɖe Biblia me nyagblɔɖiwo kple nu siwo wɔm Yehowa Mawu kple Yesu Kristo le ŋu la, míakpɔ kpeɖodzi sẽŋu siwo ɖee fia be nuɖoanyi sia ƒe nuwuwu tu aƒe.\n18. Nu kae adzɔ ɖe ame siwo gbe be yewomalɔ̃ ɖe Yesu Kristo ƒe dziɖuŋusẽ dzi o la dzi?\n18 Eteƒe madidi o, nu siwo Yesu Kristo, aʋadziɖula si le sɔ ɣi dom, awɔ la azii ɖe ame siwo gbe be yewomalɔ̃ ɖe eƒe ŋusẽ gã wɔnukua dzi o la dzi be woakpɔe be yewoda ƒu. Womate ŋu asi le ʋɔnudɔdrɔ̃ si ava wo dzi la nu kura o. Ɣemaɣi la, dzidzi aƒo ame geɖe woado ɣli be: ‘Ame kae ate ŋu anɔ te ɖe enu?’ (Nyaɖ. 6:15-17) Nyaɖeɖefia ta 7 lia ɖo nya sia ŋu. Amesiaminawo kple ame siwo si anyigbadzinɔnɔ ƒe mɔkpɔkpɔ le lae ‘ate ŋu anɔ te ɖe enu,’ le esi Mawu kpɔ ŋudzedze ɖe wo ŋu ta. Ekema alẽ bubuawo ƒe “ameha gã” la atsi agbe le xaxa gã la me.—Nyaɖ. 7:9, 13-15.\n19. Esi nèka ɖe edzi be nuwuwua tu aƒe ta la, nu kae nèle mɔ kpɔm na?\n19 Ne míeyi edzi lé ŋku ɖe Biblia me nyagblɔɖi siwo le eme vam le ɣeyiɣi vevi siawo me ŋu la, Satana ƒe xexea mahe míaƒe susu o. Eye magbã ŋku na mí hã be míagakpɔ nu si xexea me nudzɔdzɔwo fia ŋutɔŋutɔ la adze sii o. Kristo awu eƒe aʋadziɖuɖua nu kpuie nenye be etsrɔ̃ ame mavɔ̃mawuwo ƒe xexe sia le Harmagedon-ʋa si wòawɔ le dzɔdzɔenyenye me la me. (Nyaɖ. 19:11, 19-21) Wò ya bu dzidzɔ si gbegbe míakpɔ ɣemaɣi la ŋu kpɔ!—Nyaɖ. 20:1-3, 6; 21:3, 4.


GBE BUBU Amharic Arabic Bengali Chichewa China Kantongbe (Bɔbɔetɔ) China Kantongbe (Xoxotɔ) China Mandaringbe (Bɔbɔetɔ) China Mandaringbe (Xoxotɔ) Croatian Czech Danish Dutch Estonian Eŋlisi Eʋegbe Finnish Franse Georgian German Gujarati Hindi Hungarian Icelandic Igbo Indonesian Italian Japanese Kannada Kirghiz Korean Latvian Lithuanian Marathi Norwegian Papiamento (Curaçao) Polish Portuguese Punjabi Romanian Russian Sepedi Setswana Slovak Slovenian Spanish Swahili Swedish Telugu Turkish Ukrainian\n“Medoa gbe ɖa tso nusianu ŋu elabena Yehowa nye xɔ̃nye, eye menya be akpe ɖe ŋunye ne nane le fu ɖem nam.”—Andrea.\nÐETUGBI si nye Andrea ka ɖe edzi be Mawu sea yeƒe gbedodoɖa. Gake menye sɔhɛwo katãe ka ɖe edzi nenema o. Wo dometɔ aɖewo se le wo ɖokui me be yewo kple Mawu dome didi akpa be yewoate ɖe eŋu. Womenya gɔ̃ hã ne Mawu tsɔ ɖe le eme na wo kaka wòahayi woƒe gbedodoɖa se ge o.\nNukae ʋua mɔ na gbedodoɖa? Kpuie ko la, enye xɔlɔ̃wɔwɔ vavã si anɔ mia kple Mawu dome. Hakpala la do gbe ɖa be: “Amesiwo dze si wò ŋkɔ la, ɖoa ŋu ɖe ŋuwò.” (Psalmo 9:11) Ke wò ya ɖe? Ðe nènya Mawu nyuie ale gbegbe be nàɖo ŋu ɖe eŋu le gbedodoɖa mea? Hafi nàxlẽ nua ayi ŋgɔe la, taflatse tee kpɔ nàɖo biabia siwo le aɖaka si ƒe tanyae nye “Aleke Gbegbee Nènya Mawui?” la me ŋu. Wo dometɔ neni ŋue nàte ŋu aɖo?\nALEKE GBEGBEE NÈNYA MAWUI? Kpɔ ŋuɖoɖoawo ɖa le axa 14\n1. Mawu ƒe ŋkɔ ɖe, eye egɔme ɖe?\n2. Nɔnɔme vevi ene kawoe Biblia gblɔ be wole Mawu si?\n3. Lɔlɔ̃ si Mawu ɖe fia ƒe gãtɔ enye ka?\n4. Aleke míawɔ xɔlɔ̃wɔwɔ nanɔ mía kple Mawu dome?\n5. Nɔnɔme nyui kae le be wòanɔ mía si ne míele gbe dom ɖa?\nÐe nète ŋu ɖo biabiaawo dometɔ aɖewo ya teti ŋu fifia, hafi ava xlẽ nyatia ƒe akpa mamlɛa gɔ̃ hã? Ekema ènya nu geɖe tso Mawu ŋu wu ame geɖe. Ðewohĩ anye be wò nyaŋuɖoɖowo fia be ahiã be nàgasrɔ̃ nu geɖe tso eŋu, be nàdze sii nyuie wu. (Yohanes 17:3) Ne nenemae la, ke de ŋugblẽ le nu ʋɛ aɖewo siwo Biblia fia mí tso ‘Gbedodoɖasela’ la ŋu kpɔ.—Psalmo 65:3.\nAme Ŋutɔŋutɔe Mawu Nye\nGbã la, Biblia kpe ɖe mía ŋu míese egɔme be Mawu menye ŋusẽ aɖe si si amenyenye mele o. Enye ame si si ŋkɔ le eŋkɔe nye Yehowa. (Psalmo 83:19) Le Hebrigbe me la ŋkɔa gɔmee nye “Enana Wòvaa Eme.” Ete ŋu trɔa eɖokui wɔa nusianu si hiã be eƒe tameɖoɖowo nava eme. Ŋusẽ dzro aɖe si si amenyenye mele o mate ŋu awɔ nusia o! Eyata ne èle gbe dom ɖa la, àte ŋu aka ɖe edzi be yemele nu ƒom na ŋusẽ dzro aɖe alo be yele nu ƒom ɖe ya me o. Amee nèle nu ƒom na, amesi ate ŋu aɖo to wò ahaɖo wò gbedodoɖawo ŋu.—Efesotɔwo 3:20.\nEsia na ɖetugbi si nye Diana gblɔ be: “Menya be afisiafi si mele la, Yehowa aɖo tom.” Hafi kakaɖedzi sia nanɔ asiwò la, ele be Mawu nanye ame ŋutɔŋutɔ na wò! Biblia gblɔ be: “Amesi ke tena va Mawu gbɔ la, naxɔ ase be, Mawu li.”—Hebritɔwo 11:6.\nNunya Kple Ŋusẽ Dzɔtsoƒe\nMawu ate ŋu akpe ɖe mía ŋu vavã elabena eƒe ŋusẽ wɔ nuku. Seɖoƒe meli na eƒe ŋusẽ o, abe alesi wòdze le xexeame si míekpɔna ƒe lolome kple eƒe nɔnɔme nyadri ŋu ene. Biblia gblɔ be Yehowa nya ɣletivi ɖesiaɖe ƒe ŋkɔ—togbɔ be wo dometɔ biliɔn siwo manya axlẽ o li hã! Gawu la, eya gbɔe ŋusẽ siwo le ɣletivi mawo me tso. (Yesaya 40:25, 26) Ðe mewɔ nuku oa? Eye togbɔ be nyateƒenya siawo wɔ nuku hã la, Biblia gblɔ be “esiawo nye eƒe mɔwo to ko”!—Hiob 26:14.\nBu Yehowa ƒe nunya si seɖoƒe meli na o hã ŋu kpɔ. Biblia gblɔ be eƒe susuwo me “goglo ŋutɔ.” (Psalmo 92:6) Eyae wɔ ameƒomea eyata enya mí wu alesi míenya mía ɖokuii. (Psalmo 100:3) Esi wòli “tso mavɔ me yi mavɔ me” ta la, nuteƒekpɔkpɔ si seɖoƒe meli na o ye le esi. (Psalmo 90:1, 2) Naneke gɔmesese mesesẽ nɛ o.—Yesaya 40:13, 14.\nAleke Yehowa zãa eƒe ŋusẽ kple nunya gbogbo lae? Kronika II, 16:9 (NW), gblɔ be: “Yehowa ya la, eƒe ŋku le tsatsam le anyigba blibo la dzi be yeaɖe yeƒe ŋusẽ afia ɖe amesiwo ku ɖe eŋu kple woƒe dzi blibo la nu.” Kuxi aɖeke meli si ava dziwò si gbɔ Mawu mate ŋu akpɔ na wò alo wòado kpo kpekpeɖeŋunana be nàɖu edzi o. Ðekakpui Kayla gblɔ be: “Esi mía kple nye ƒomea me tɔwo míenɔ xaxa aɖe me tom nyitsɔ laa la, medo gbe ɖa na Yehowa, eye mese le ɖokuinye me be ekpe ɖe mía ŋu míeto nɔnɔmewo, kuxiwo, kple seselelãme siwo ne menye ɖe wòkpe ɖe mía ŋu o la wo tsɔtsɔ manɔ bɔbɔe o me.” Ne èƒo nu kple Mawu la, ke nunya dzɔtsoƒe gbɔe ma nèyi. Naneke meli nàwɔ wu esia o!\nDzɔdzɔenyenye Kple Lɔlɔ̃ ƒe Mawu\nGake aleke nàwɔ anya be Mawu di be yeakpe ɖe ŋuwò? Elabena Yehowa meɖoe be woanya ye to yeƒe ŋusẽ triakɔ alo nunya deto alo dzɔdzɔenyenye matrɔmatrɔ dzro ko dzi o. Ke nɔnɔme si koŋ dzi wotona nyaa Yehowae nye lɔlɔ̃. Yohanes I, 4:8 gblɔ be: “Mawu enye lɔlɔ̃.” Eye lɔlɔ̃ gã ma tae míedoa gbe ɖa kple ŋusẽ. Lɔlɔ̃ si wòɖe fia ƒe gãtɔ kekeakee nye Via si wòtsɔ na wònye tafevɔsa bene míate ŋu anɔ agbe mavɔ.—Yohanes 3:16; Yohanes I, 4:9, 10.\nEsi Mawu nye lɔlɔ̃ ta la, mele be nàvɔ̃ be atrɔ megbe ade ye alo awɔ nu madzemadzee ɖe ŋuwò o. Mose V, 32:4 gblɔ be: “Eƒe mɔwo katã dzɔ.” Lɔlɔ̃ si le Mawu si na wò ana nàka ɖe edzi be aɖo to ye. Esia na míetsɔa kakaɖedzi gblɔa míaƒe dzimenya ɣaɣlawo kple seselelãmewo nɛ.—Filipitɔwo 4:6, 7.\nLe nyateƒe me la, Yehowa le mía kpem be míaƒo nu na ye. Medi be yeanye amedzro na mí o. Ke boŋ Yehowa kpe amewo le amegbetɔ ƒe ŋutinya katã me be woava nye ye xɔlɔ̃wo. Amesiwo kple Mawu wonye xɔlɔ̃wo eye woƒe nu dzea eŋu la nye ŋutsuwo kple nyɔnuwo, ɖeviwo kple tsitsiawo. Wo dometɔ aɖewoe nye Abraham, Fia Dawid, kple Maria, Yesu dada.—Yesaya 41:8; Luka 1:26-38; Dɔwɔwɔwo 13:22.\nWò hã àte ŋu anye Yehowa xɔlɔ̃wo dometɔ ɖeka. Gake, xɔlɔ̃wɔwɔ sia mefia be nàbu Mawu be enye gbɔgbɔ aɖe ƒomevi si nàyɔ ne nu hiã wò alo èɖo xaxa me ko hafi o. Mele be míaƒe gbedodoɖa naku ɖe míaƒe nudidiwo ɖeɖeko ŋu o. Ne míedi be Mawu nanye mía xɔlɔ̃ la, ele be míatsɔ ɖe le eƒe lɔlɔ̃nuwɔwɔ me—menye mía tɔ ɖeɖeko me o—eye ele na mí be míawɔ Mawu ƒe lɔlɔ̃nu ŋutɔŋutɔ. (Mateo 7:21) Eyatae Yesu fia eƒe nusrɔ̃lawo be woaƒo nu tso nusiwo le vevie na Mawu ŋu le woƒe gbedodoɖa me. Egblɔ be: “Mido gbe ɖa ale: Mía Fofo, si le dziƒowo! Wò ŋkɔ ŋuti nakɔ! Wò fiaɖuƒe nava! Woawɔ wò lɔlɔ̃nu le anyigba dzi, sigbe alesi wowɔna le dziƒo ene!” (Mateo 6:9, 10) Ele be kafukafu kple akpedada na Mawu nasɔ gbɔ le míaƒe gbedodoɖawo me!—Psalmo 56:13; 150:6.\nKe hã mele be míabui gbeɖe be míaƒe nuhiahiãwo alo nusiwo ŋu míetsi dzi ɖo le sue akpa alo meɖi naneke be míado woƒe gbe ɖa o. Steve gblɔ be: “Togbɔ be medzea agbagba be magblɔ nye dzimenyawo nɛ faa hã la, mesena le ɖokuinye me ɣeaɖewoɣi be mele be matsɔ xexemenyawo aɖe fu na Mawu o.” Ɣesiaɣi si nàse le ɖokuiwò me nenema la, dze agbagba be nàɖo ŋku nusi Yesu fia eƒe nusrɔ̃lawo dzi be: “Alo womedzraa atsutsre atɔ̃ xɔa hotakpo oa? Eye womeŋlɔ wo dometɔ aɖeke be le Mawu ƒe ŋku me o. . . . Migavɔ o; mia tɔ vena wua atsutsre geɖewo tɔ.” (Luka 12:6, 7) Ðe nya sia mede dzi ƒo ŋutɔ oa?\nÀte ŋu akpɔe azɔ be zi geɖe alesi nèle nu nyam tso Yehowa ŋue la, zi nenemae wòaʋã wò be nàte ɖe eŋu le gbedodoɖa me eye zi nenemae nàka ɖe edzi be Yehowa ate ŋu akpe ɖe ŋuwò eye awɔe hã. Eyata susu ƒe nɔnɔme kae anɔ asiwò ne èle gbe dom ɖa na Mawu? Bubu, ɖokuibɔbɔ, kple ɖokuitɔmadimadie wòle be nàɖe afia. Ðe nèbu be anyigba dzi dziɖuɖumegã aɖe aɖo to wò ne ètsɔ dada kple amemabumabu bia nuia? Ekema megawɔ nuku na wò be Yehowa hã kpɔa mɔ be nàde bubu ye kple yeƒe dzidzenu kɔkɔwo ŋu hafi yeaɖo to wò gbedodoɖa o.—Lododowo 15:29.\nSɔhɛ mawuvɔ̃la akpe geɖe srɔ̃ alesi woaɖe woƒe dzimenyawo agblɔ na Mawu. (Psalmo 62:9) Brett gblɔ be: “Ne Yehowa se nye gbedodoɖawo la, edea dzi ƒo nam be egakpɔtɔ nye xɔ̃nye.” Wò hã ɖe? Aleke nàwɔ ase vivi le xɔlɔ̃wɔwɔ ma ƒomevi me kple Mawu? Sɔhɛ Kristotɔ eve gblɔ nya siwo gbɔna be:\nRachel: “Mese le ɖokuinye me be ele be masrɔ̃ eƒe Nya wòayi to wu, bene mía kple Yehowa dome nanɔ kplikplikpli, eye mele dzodzroa tum ɖo na nusɔsrɔ̃ ma ƒomevi wɔwɔ”—Petro I, 2:2.\nJenny: “Mesena le ɖokuinye me be zi geɖe alesi nèƒoa ɖokuiwò ɖe Yehowa ƒe subɔsubɔdɔa mee la, zi nenemae mia kplii dome nɔa kplikplikpli.”—Yakobo 4:8.\nÈbu vi siwo gbegbe gbedodoɖa te ŋu ɖena ŋu kpɔa? Kristotɔ sɔhɛ aɖe gblɔ be: “Mase le ɖokuinye me be mía kple Mawu dome le kplikplikpli ne aƒo nu nam alo aɖo gbedasi aɖe ɖem.” Esi Yehowa meɖoa míaƒe gbedodoɖawo ŋu míesena ne míedo gbe ɖa o ta la, aleke gbedodoɖa kpena ɖe mía ŋu ŋutɔŋutɔe? Míadzro nya sia me le tata si agava me.\nBiabia siwo le axa 12 ƒe ŋuɖoɖowo\n1. Yehowa. Egɔmee nye “Enana Wòvaa Eme.”\n2. Lɔlɔ̃, ŋusẽ, dzɔdzɔenyenye, kple nunya.\n3. Edɔ eƒe Tenuvi, Yesu, wòva ku ɖe mía ta.\n4. Míagatsɔ ɖe le míaƒe nuhiahiã ɖeɖeko me o ke boŋ míatsɔ ɖe le Mawu ƒe lɔlɔ̃nuwɔwɔ me.\n5. Ele be míabɔbɔ mía ɖokui, aɖe bubu afia, eye míaganye ɖokuitɔdilawo o.\nBiblia sɔsrɔ̃ kple nusɔsrɔ̃ tso nuwɔwɔwo ŋu akpe ɖe ŋuwò be nànya Mawu nyuie wu\nƉoe Ɖe Amewo Ɖoe Ɖe Amewo Ðe Mawu Ase Nye Gbedodoɖa?\ng01 7/8 axa 12-14


Ŋkuɖodzikpe Na Aƒetɔ Gerhard Steinacher Si Nazitɔwo Wu\nGBE BUBU Afrikaans Albanian Azerbaijani Azerbaijani (Cyrillic) Chichewa China Mandaringbe (Bɔbɔetɔ) China Mandaringbe (Xoxotɔ) Croatian Czech Danish Dutch Eŋlisi Eʋegbe Finnish Franse Georgian German Greek Hebrew Hiligaynon Hungarian Indonesian Italian Japanese Kinyarwanda Kirundi Korean Lithuanian Malagasy Norwegian Polish Portuguese Romanian Russian Sepedi Serbian Serbian (Roman) Setswana Sinhala Slovak Slovenian Spanish Swahili Swedish Tagalog Turkish Ukrainian Xhosa\nOCTOBER (KELE) 7, 2015\nWowɔ Ŋkuɖodzikpe Aɖe Tsɔ Ðo Ŋku Ðasefo Austriatɔ Aɖe Si Nazitɔwo Wu Dzi, Nutodzikpɔla Ƒe Nuƒo Vevi\nVienna ƒe nuto si nye Meidling dzi kpɔla Gabriele Votava le nuƒo si me wòɖe nu le ŋkuɖodzikpea dzi le la ƒom.\nVIENNA—Le May (Damɛ) 13, 2015 dzi la, ame 400 aɖewo de wɔna aɖe si me woɖe nu le ŋkuɖodzikpe aɖe dzi le. Wowɔ ŋkuɖodzikpe sia tsɔ ɖo ŋku Gerhard Steinacher, si nye Yehowa Ðasefo aɖe si Nazitɔwo wu ƒe 75 aɖewoe nye esia esi wògbe be yemaɖo Germania-ʋakɔa me o la dzi. Dukɔa ƒe fiadu Vienna ƒe nuto si nye Meidling dzi kpɔla Gabriele Votava ƒo nuƒo vevi aɖe eye wòɖe nu le ŋkuɖodzikpe si woklã ɖe Steinacher ƒomea ƒe aƒe tsãtɔ si le Meidling le Vienna le Lägenfeldgasse 68 ƒe mɔnu.\nWɔnaa ƒe tanyae nye “Nyemate ŋu ada tu o.” Nya siae aƒetɔ Steinacher gblɔ esime wònɔ biabiam be woakpɔ nublanui na ye. Nya ʋɛ mawo ɖe nu geɖe fia tso Kristotɔwo ƒe dzixɔse siwo me aƒetɔ Steinacher lé ɖe asi vevie la ŋu, esiawo dometɔ ɖekae nye nya si Yesu gblɔ le Mateo 19:19 be: “Lɔ̃ hawòvi abe wò ŋutɔ ɖokuiwò ene.”\nEsrɔ̃a Biblia tso eƒe ɖevime ke. Esi wòxɔ ƒe 17 la, etiae be yeazu Yehowa Ðasefo. Le September (Anyɔnyɔ) 15, 1939 dzi la, wolé aƒetɔ Steinacher le esi wògbe be yemawɔ asrafodɔ o le dzitsinya ta kple ale si wògbe be yemaka atam be yeawɔ nuteƒe na Hitler o la ta. Esi wolé aƒetɔ Steinacher de ga kwasiɖa ade le Vienna megbe la, wokplɔe yi Moabit-gaxɔ me le Berlin le Germany ale be wòanɔ afi ma va se ɖe esime woadrɔ̃ ʋɔnui.\nNovember (Adeɛmekpɔxe) 11, 1939 dzie wodze aƒetɔ Steinacher ƒe nya la dɔdrɔ̃ gɔme eye wotsɔ nya ɖe eŋu be ele kuvia dem lãme na amewo be womegawɔ aʋa la o eye wotso kufia nɛ. Eƒo koko na wo be woakpɔ nublanui na ye elabe yeƒe mawudzixɔsewo tae yegbe ɖo. Gake le March (Tedoxe) 2, 1940 dzi la, Reichskriegsgericht (Nazi Dziɖuɖua Ƒe Asrafoʋɔnudrɔ̃ƒe) da asi ɖe kufia si wotso nɛ la dzi. Le kwasiɖa ene megbe, le March (Tedoxe) 30 dzi la, wowu aƒetɔ Steinacher kple ametatsomɔ̃ le Plötzensee-gaxɔ dziŋɔ si le Berlin la me. Exɔ ƒe 19.\nEsi woɖe nu le ŋkuɖodzikpea dzi megbe la, wɔnaa ƒe akpa susɔea yi edzi le Volkshochschule Fefewɔƒe si medidi tso afi ma o. Nu siwo yi edzi le afi ma la dometɔ aɖee nye Steinacher ƒomea ƒe ŋutinyamenudzɔdzɔwo ɖeɖe fia. Le ɖeɖefia ɖeka me la, woɖe aɖakavi aɖe si ŋu wova ke ɖo le ƒe 1976 me la fia. Lɛta 28 siwo aƒetɔ Ignatz kple Luise Steinacher ɖo ɖe wo viŋutsua la le aɖakavi sia me. Eye nyuidinamegbalẽvi 25 kple lɛta siwo Gerhard hã ŋlɔ tsɔ fa akɔ na edzilawo heka ɖe edzi na wo be yealé nu siwo dzi yewoxɔ se me ɖe asi goŋgoŋ la hã le aɖakavia me.\nEsi Gerhard dada Luise ku le ƒe 1976 me la, wokpɔ aɖakavi sia si me lɛtawo kple nyuidinamegbalẽviwo le la le Steinacher ƒomea ƒe aƒe me.\nWogblɔ le nyati aɖe si dze le nyadzɔdzɔgbalẽ si woyɔna be Wiener Bezirkszeitung, si wotana le Vienna kwasiɖa sia kwasiɖa me tso nudzɔdzɔ sia ŋu be “ŋkuɖodzi ɖedzesi aɖe ŋutɔe.” Wogblɔ be ŋkuɖodzi sia ɖe aƒetɔ Steinacher ƒe kalẽwɔwɔ tso “viviti me va kekeli me.” Wogakafu aƒetɔ Steinacher le nyatia me be: “Ele klalo be yeaku ɖe yeƒe dzixɔsewo ta—dzixɔse mawo tututu nue wònɔ agbe ɖo.”\nGaƒoƒo ʋɛ aɖewo do ŋgɔ na aƒetɔ Gerhard Steinacher wuwu la, eŋlɔ kaklãnalɛta siawo ɖo ɖe edzilawo (egɔmeɖeɖe dze le ete). Nazitɔwo tututu fli etɔ̃ le lɛta la me.\nNɔnye kple Tɔnye lɔlɔ̃awo,\nNya boo megali magblɔ o. Wogblɔ nam gaƒoƒo eve aɖewoe nye esi va yi le zã ga 7 me be woawum etsɔ ŋdi ga 5 miniti 50. Gamea de azɔ, Aƒetɔ do ŋusẽm, ɛ̃, gbɔgbɔ la le lɔlɔ̃m, gake ŋutilã ya gbɔdzɔ. Menɔ anyi ɖe nye gaxɔa me afi sia, eƒo zã 1:00 fifia, ŋutsu eve aɖewo hã le gbɔnye afi sia, du dzi ko gamea le, mele lɛta sia ŋlɔm vivivi, ne nane va susu me nam ko la, meŋlɔnɛ. Gota faa miamiamia, sno gale dzadzam. Aƒetɔ la nedo ŋusẽ mi. Medi be mawɔ dɔ, eye meŋlɔ agbalẽ hegblɔe kple nu hã be medi be mawɔ dɔ sesĩe eye makpɔ dzidzeme blibo hã. Gake nyemate ŋu ada tu ya o, eye nya sia nya ku ɖe esia ŋu. Azɔ Aƒetɔ la ƒe lɔlɔ̃nu neva eme; womate ŋu atɔ te nu si le dzɔdzɔ ge la o. Mido ŋusẽ nu, migana esia nagbɔdzɔ mi o, ke boŋ mina esia nana miagalé ɖe mia nɔewo ŋu kplikplikpli wu, migana ta o. Ðevi ko menye eye ne Aƒetɔ la do ŋusẽm ko hafi mate ŋu anɔ te ɖe esia nu, eye mele ebiam be wòado ŋusẽm. Mexɔ miaƒe lɛta mamlɛtɔ si dzi woŋlɔ ɖo be March 25. Esiae nye gbedoname 25 lia kple mamlɛtɔ si mexɔ tso mia gbɔ. Eƒo ga 3 kple afã azɔ. Nyemebui be atsɔ kaba alea o. [Nazitɔwo tututu fli etɔ̃ le lɛta la me.] . . . ewɔ nuku ne mènya nu si adzɔ le miniti si kple esi kplɔe ɖo dome me o. Woatsɔ nye nunɔamesiwo vae na mi. Nuŋlɔtiwo, agbalẽwo, ga kple awuwo, safui hekpe ɖe nu bubu aɖewo ŋu. Meɖe kuku mido gbe na tɔgbuinye kple mamanye, Resi, Nyrui, Tasi, Tɔgbui kple Mama, aƒetɔ kple aƒenɔ Hock. Nye dɔwɔhatiwo katã, ame sia ame si dze sim kple nye ƒometɔwo katã. Papa, lé dzi ɖe ƒo, mègana ta o, mègagbɔdzɔ o, ke boŋ lé wò xɔse la me ɖe asi sesĩe le nu sia nu me. Eye wò Nɔnye, sẽ ŋu eye nànɔ te sesĩe, eye miado alɔ mia nɔewo. Miɖe kuku na Aƒetɔ la be wòakpɔ mia ta, ana ŋusẽ kple mɔkpɔkpɔ mi, eye wòafia mɔ mi le nu sia nu me ale be mianɔ mɔ dzɔdzɔe la dzi eye naneke magadzɔ ɖe mia dzi o. Nye hã mabiae ɖe mia ta. Esi gamea le aƒe tum la, mekpɔ ale si gbegbe míenye gbɔdzɔgbɔdzɔtɔwo la dze sii. Va se ɖe fifia la, mɔnukpɔkpɔ le ʋuʋu ɖi nam ɣesiaɣi be matrɔ susu. Medi be mawɔ dɔ, gake ɖeko nyemate ŋu ada tu o. Azɔ masee ɖe afi sia. Papa kple Dada, medo gbe na mi eye megbugbɔ mi ƒãa, manye miaƒe Gerhard, si dina vevie be yeanɔ mia gbɔ la, ɖaa zi 100,000 kple edzivɔwo. Va se ɖe esime míagakpɔ mía nɔewo le Fiaɖuƒe la me, afi si mí ame enea katã míawɔ ɖeka le. Dzi nedzɔ mi.\nMedo gbe na mi vevie.


3 Jean – Togo Chrétien\nYOHANES ƑE AGBALẼ ETƆ̃LIA\nŋlɔ Yohanes ƒe Agbalẽ Etɔ̃awo, Yohanes ƒe Nyanyui la kple\nNyaɖeɖefia siaa. Le Yohanes ƒe Agbalẽ Etɔ̃lia sia me la,\nYohanes kafu Gayo le eƒe dɔ nyui wɔwɔ ta eye wòdi be Mawu\nnaka mo na Dietrefo le eƒe nu masɔmasɔ wɔwɔ ta.\nEmenyawo: 1. Kpɔkplɔyiɖeme, 1-4\n2. ŋusẽdodo dɔwɔla vavãwo, 5-8\n3. Mokaka na ame siwo tsi tsitre ɖe nyateƒe la ŋu, 9-10\n4. Nyateƒeyomenɔla aɖe kafukafu, 11-12\n5. Taƒonyawo, 13-15\n1 Agbalẽ sia tso Hamemegã tsitsi la gbɔ na xɔ̃nye Gayo ame si melɔ̃na le\nnyateƒe me. 2 Xɔ̃nye lɔlɔ̃a, medo gbe ɖa be nànɔ lãmesesẽ me eye nu sia nu nadze\nedzi na wò nyuie abe ale si wò luʋɔ gɔ̃ hã le dedie ene. 3 Mekpɔ dzidzɔ ŋutɔ esi nɔvi\naɖewo va ƒo nu tso ale si nèlé nyateƒea me ɖe asi goŋgoŋ eye nèle agbe nɔm le\nnyateƒe la nu la ŋu. 4 Naneke medoa dzidzɔ nam wu be, mase be vinyewo le agbe\nnɔm ɖe nyateƒe la nu o.\n5 Xɔ̃nye lɔlɔ̃a, èle nuteƒe wɔm le nu siwo nèle wɔwɔm na nɔviawo la me, togbɔ be\nwonye amedzrowo na wò hã. 6 Woɖe gbeƒã na hamea katã le wò lɔlɔ̃ si nèɖe fia wo\nla ŋu. Anyo be nàdo mɔ wo le mɔ nyuitɔ si dze Mawu ŋu la nu. 7 Elabena ŋkɔ la tae\nwodze mɔ hele tsatsam eye womexɔ kpekpeɖeŋu aɖeke tso Trɔ̃subɔlawo gbɔ o. 8 Le\nesia ta ehiã be miawɔ dɔmenyo na ame sia tɔgbewo ale be mí katã míawɔ dɔ ado\nnyateƒea ɖe ŋgɔ.\n9 Meŋlɔ agbalẽ ɖo ɖe hamea, gake Diotrefo ame si tsɔ eɖokui wɔ\nŋgɔgbenɔlae la, meɖo to nye nyawo o. 10 Eya ta ne meva la maɖe nu siwo katã wɔm\nwòle la ɖe go, vevietɔ ale si wòle mía ŋu gblẽm la ta. Hekpe ɖe esia ŋu la eɖea ame\nsiwo dina be yewoaxɔ nɔviawo la le hame.\n11 Xɔ̃nye lɔlɔ̃tɔ, megakpɔ nuvloe wɔwɔ ƒe kpɔɖeŋu nàwɔ o, ke boŋ srɔ̃ nu\nnyui wɔwɔ. Ame sia ame si wɔ nu nyui la tso Mawu gbɔ. Ame si wɔa nu vɔ̃ la\nmekpɔa Mawu o. 12 Ame sia ame ƒoa nu nyuie le Demetrio ŋu. Nyateƒea ŋutɔ hã\ngblɔa eƒe nya nyuie. Míawo hã míeɖi ɖase nyui le eŋu, eye wò ŋutɔ enyae be míaƒe\nɖaseɖiɖi nye nyateƒe.\n13 Nya geɖe le asinye be maŋlɔ na wò gake nyemedi be maŋlɔe kple nuŋlɔti kple\nnuŋlɔtsi ɖeɖe ko o. Mele mɔkpɔm be míado go kpuie eye míaƒo nu ŋkume kple\nŋutifafa nanɔ anyi kpli wò. Nɔvi siwo katã le afi sia la do gbe na wò nyuie.\nDo gbe na nɔvi siwo le gbɔwò la na mí ɖekaɖeka.\n← Epître de Jude


Dɔwɔwɔwo 16 | Biblia Le Internet Dzi | Xexe Yeye Gɔmeɖeɖe (1984)\n16 Ale wòva ɖo Derbe kple Listra hã. Eye kpɔ ɖa! Nusrɔ̃la aɖe nɔ afi ma, si ŋkɔe nye Timoteo, Yuda nyɔnu aɖe si nye xɔsetɔ la ƒe viŋutsu, gake fofoa nye Helatɔ, 2 eye nɔvi siwo le Listra kple Ikonio la ƒo nu nyui tso eŋu. 3 Paulo ɖee gblɔ be yedi be ame sia nayi kpli ye, eye wòxɔe hetso aʋa nɛ le Yudatɔ siwo le teƒe mawo ta, elabena wo katã wonya be Helatɔe fofoa nye. 4 Ke esi wonɔ duawo me tom la, wotsɔa nyametsotso siwo apostoloawo kple hamemetsitsi siwo le Yerusalem wɔ la ŋuti ɖoɖoawo naa wo, be woalé wo me ɖe asi. 5 Ale, le nyateƒe me la, hameawo yi edzi sẽ ŋu le xɔse me, eye woƒe xexlẽme nɔ dzidzim ɖe edzi tso ŋkeke yi ŋkeke. 6 Gawu la, woto Frigia kple Galatia nuto me, elabena gbɔgbɔ kɔkɔe la gbe na wo be woagagblɔ nya la le Asia nutoa me o. 7 Eye esi wova ɖo Misia la, wodze agbagba be yewoayi Bitinia, gake Yesu ƒe gbɔgbɔ la meɖe mɔ na wo o. 8 Eya ta woto Misia ŋu yi Troa. 9 Eye le zã me la, Paulo kpɔ ŋutega aɖe: Makedonia ŋutsu aɖe nɔ tsitre nɔ kuku ɖem nɛ vevie be: “Tso ƒu va Makedonia, ne nàkpe ɖe mía ŋu.” 10 Ke esi wòkpɔ ŋutega la teti ko la, míedi be míayi Makedonia, elabena míeƒo nya ta be Mawue yɔ mí be míagblɔ nya nyui la na wo. 11 Eya ta míeɖo tɔdziʋu tso Troa, eye míezɔ tẽe va Samotrake, gake le ŋkeke si kplɔe ɖo dzi la, míeva Neapoli, 12 eye tso afi ma míeva Filipi, si nye du aɖe si le Roma te, eye wònye Makedonia nutoa ƒe du vevitɔ. Míenɔ du sia me ŋkeke aɖewo. 13 Eye le sabat ŋkeke dzi la, míedo go tso agboa nu yi tɔsisi aɖe to, afi si míesusu be gbedoɖaƒe aɖe le; eye míenɔ anyi hete nuƒoƒo na nyɔnu siwo va ƒo ƒu la. 14 Eye nyɔnu aɖe si ŋkɔe nye Lidia, si nye aɖabɛdzrala, tso Tiatira dua me, eye wònye mawusubɔla la, nɔ to ɖom, eye Yehowa ʋu eƒe dzi gbadzaa be wòalé to ɖe nya siwo gblɔm Paulo nɔ la ŋu. 15 Ke esi eya kple eƒe aƒe la xɔ nyɔnyrɔ la, eɖe kuku vevie gblɔ be: “Ne miebum be menye nyateƒetɔ na Yehowa la, ekema miva aƒenye me, eye miatsi afi ma.” Eye wòƒoe ɖe mía nu míege ɖe eme. 16 Eye wòva eme be, esi míenɔ gbedoɖaƒe la yim la, dɔlanyɔnuvi aɖe si me gbɔgbɔ aɖe, si nye afakaka ƒe gbɔgbɔ vɔ̃ aɖe, nɔ la va kpe mí. Etoa eƒe nukaka la dzi wɔa ga geɖe na eƒe aƒetɔwo. 17 Nyɔnuvi sia nɔ mía kple Paulo yome, eye wònɔ ɣli dom nɔ gbɔgblɔm be: “Ame siawo nye Mawu Dziƒoʋĩtɔ la ƒe kluviwo, siwo le xɔxɔmɔ la gblɔm fia mi.” 18 Enɔ esia wɔwɔ dzi ŋkeke geɖe. Mlɔeba eva glo Paulo, eye wòtrɔ hegblɔ na gbɔgbɔ la be: “Mele gbe ɖem na wò le Yesu Kristo ƒe ŋkɔ me be nàdo go le eme.” Eye wòdo go le gaƒoƒo ma tututu dzi. 19 Ke esi eƒe aƒetɔwo kpɔ be yewobu yewoƒe gakpɔmɔnua la, wolé Paulo kple Sila, eye wohe wo yi asi me* ɖe dziɖulawo gbɔ, 20 eye esi wokplɔ wo yi dumegãwo gbɔ la, wogblɔ be: “Ame siawo le zitɔtɔ hem va míaƒe dua me ŋutɔ; Yudatɔwo wonye, 21 eye wole nu ƒom tso kɔ siwo se meɖe mɔ na mí be míaxɔ alo anyi o la ŋu, le esi wònye Romatɔwo ye míenye ta.” 22 Eye ameha la tsi tsitre ɖe wo ŋu ɖekae; eye esi dumegãwo vuvu woƒe awudziwuiwo le wo ŋu vɔ la, woɖe gbe be woaƒo wo kple ati. 23 Esi woƒo wo vevie vɔ la, wode wo gaxɔ me, eye wode se na gaxɔdzikpɔla la be wòadzɔ wo ŋu nyuie. 24 Esi wode se nɛ alea ta la, etsɔ wo de gaxɔ ememetɔ la me, eye wòde ga woƒe afɔwo ɖe atikpo siwo me woɖe do ɖo la me sesĩe. 25 Gake le zã titina lɔƒo la, Paulo kple Sila nɔ gbe dom ɖa henɔ ha dzim nɔ Mawu kafum; ɛ̃, gamenɔlawo nɔ wo ŋkɔ sem. 26 Kasia anyigba ʋuʋu sesĩe, ale be gaxɔa ƒe anyinɔwo ʋuʋu. Gawu la, ʋɔtruawo katã ʋu enumake, eye wo katã ƒe bablawo tu. 27 Esi gaxɔdzikpɔla la nyɔ tso alɔ̃ me hekpɔ be gaxɔa ƒe ʋɔtruwo nɔ ʋuʋu la, eɖe eƒe yi be yeawu ye ɖokui, elabena esusu be gamenɔlaawo si. 28 Gake Paulo do ɣli gblɔ be: “Mègawɔ nuvevi ɖokuiwò o, elabena mí katã míele afii!” 29 Eya ta ebia be woatsɔ akaɖiwo avae, eye wòƒu du ge ɖe eme, eye wònɔ ƒoƒom kpakpakpa va bɔbɔ ɖe Paulo kple Sila ŋkume. 30 Eye wòkplɔ wo do goe gblɔ be: “Aƒetɔwo, nu kae wòle be mawɔ be makpɔ ɖeɖe?” 31 Wogblɔ be: “Xɔ Aƒetɔ Yesu dzi se, eye mia kple wò aƒe la miakpɔ ɖeɖe.” 32 Eye wogblɔ Yehowa ƒe nya la na eya kple ame siwo katã le eƒe aƒe me. 33 Eye wòkplɔ wo le zã ƒe gaƒoƒo ma me, eye wòklɔ woƒe abiawo; eye wonyrɔ wo katã, eya kple etɔwo, heheɖemegbe manɔmee. 34 Eye wòkplɔ wo va eƒe aƒe me, eye wòɖo kplɔ̃ na wo, eye wòkpɔ dzidzɔ geɖe kple eƒe aƒe blibo la le esi wòxɔ Mawu dzi se azɔ ta. 35 Esi ŋu ke la, dumegãwo dɔ atikplɔtɔwo ɖa be woagblɔ be: “Ðe asi le ame mawo ŋu.” 36 Eya ta gaxɔdzikpɔla la va gblɔ woƒe nyawo na Paulo be: “Dumegãwo dɔ ame ɖa be maɖe asi le mi ame evea ŋu. Eya ta azɔ la, mido go, eye midzo yi le ŋutifafa me.” 37 Gake Paulo gblɔ na wo be: “Woƒo mí, ame siwo nye Romatɔwo, le dutoƒo evɔ womedrɔ̃ ʋɔnu mí hebu fɔ mí hafi o, eye wode mí gaxɔ me; eye azɔ ɖe wole asi ɖem le mía ŋu le adza mea? Gbeɖe! Ke boŋ woawo ŋutɔwo neva kplɔ mí do goe.” 38 Eya ta atikplɔtɔawo yi ɖaka nya siawo ta na dumegãwo. Vɔvɔ̃ ɖo ame siawo esi wose be Romatɔwoe ameawo nye. 39 Eya ta wova, eye woɖe kuku na wo vevie, eye esi wokplɔ wo do goe vɔ la, wobia tso wo si be woadzo le dua me. 40 Gake wodo go le gaxɔa me, eye woyi Lidia ƒe aƒe me, eye esi wokpɔ nɔviawo la, wode dzi ƒo na wo, eye wodzo.\n^ Eganye afi si hã amewo va kpea ta le.


‘Mikpɔ Nyuie Be Ame Aɖeke Nagaɖe Aboyo Mi O’!—Kolosetɔwo 2:8 | Gbetakpɔxɔ Nusɔsrɔ̃\nGbetakpɔxɔ—Tata Si Míesrɔ̃na | June 2019\nGBE BUBU Abua Acholi Adza Afrikaans Akha Albanian Altai Alur Amerika Tokunɔgbe Amharic Amis Angola Tokunɔgbe Arabic Argentina Tokunɔgbe Armenian Armenian (West) Aukan Australia Tokunɔgbe Aymara Azerbaijani Azerbaijani (Cyrillic) Baoule Bashkir Bassa (Cameroon) Batak (Karo) Batak (Simalungun) Batak (Toba) Belize Kriol Bengali Biak Bicol Bislama Bolivia Tokunɔgbe Boulou Brazil Tokunɔgbe Britain Tokunɔgbe Bulgarian Cakchiquel Cambodian Catalan Cebuano Changana (Mozambique) Chavacano Chichewa Chile Tokunɔgbe Chin (Hakha) China Kantongbe (Bɔbɔetɔ) China Kantongbe (Xoxotɔ) China Mandaringbe (Bɔbɔetɔ) China Mandaringbe (Xoxotɔ) China Tokunɔgbe Chitonga Chitonga (Malawi) Chitonga (Zimbabwe) Chitumbuka Chiyao Chokwe Chol Chopi Chuabo Chuukese Chuvash Cibemba Cinyanja Colombia Tokunɔgbe Congo Tokunɔgbe Costa Rica Tokunɔgbe Croatia Tokunɔgbe Croatian Cuba Tokunɔgbe Czech Czech Republic Tokunɔgbe Damara Dangme Danish Digor Douala Drehu Dutch Ecuador Tokunɔgbe Edo Efik El Salvador Tokunɔgbe Esan Estonian Eŋlisi Eʋegbe Fijian Finland Tokunɔgbe Finnish Fon France Tokunɔgbe Franse Ga Garifuna Georgian German Germany Tokunɔgbe Gitonga Greece Tokunɔgbe Greek Greenlandic Guadeloupean Creole Guarani Guatemala Tokunɔgbe Gujarati Gun Haitian Creole Hausa Hebrew Herero Hiligaynon Hindi Hiri Motu Hmong (Ɣi) Honduras Tokunɔgbe Hungarian Hungary Tokunɔgbe Iban Ibanag Ibinda Icelandic Igbo Iloko India Tokunɔgbe Indonesia Tokunɔgbe Indonesian Isoko Italian Italy Tokunɔgbe Japan Tokunɔgbe Japanese Javanese Jula Kabiye Kabuverdianu Kachin Kannada Karen (S'gaw) Kazakh Kazakh (Arabic) Kekchi Kenya Tokunɔgbe Khana Kikamba Kikaonde Kikongo Kikuyu Kiluba Kimbundu Kinyarwanda Kipende Kirghiz Kiribati Kirundi Kisi Kisonge Kongo Korea Tokunɔgbe Korean Krio Kurdish Kurmanji Kurdish Kurmanji (Caucasus) Kurdish Kurmanji (Cyrillic) Kwangali Kwanyama Kyangonde Lahu Laotian Latvian Lenje Lhukonzo Lingala Lithuanian Lomwe Low German Luganda Lunda Luo Luvale Macedonian Macua Makhuwa-Meetto Malagasy Malawi Tokunɔgbe Malay Malayalam Maltese Mam Mambwe-Lungu Mapudungun Marathi Marshallese Mauritian Creole Maya Mazatec (Huautla) Mbunda Mexico Tokunɔgbe Mingrelian Mixe Mixtec (Guerrero) Mizo Mongolian Moore Motu Mozambique Tokunɔgbe Myanmar Nahuatl (Central) Nahuatl (Guerrero) Nahuatl (Huasteca) Nahuatl (Northern Puebla) Navajo Ndau Ndebele Ndebele (Zimbabwe) Ndonga Nepali Ngabere Ngangela Nias Nicaragua Tokunɔgbe Niuean Norwegian Nyaneka Nyungwe Nzema Okpe Oromo Ossetian Otetela Palauan Panama Tokunɔgbe Pangasinan Papiamento (Curaçao) Paraguay Tokunɔgbe Persian Peru Tokunɔgbe Philippines Tokunɔgbe Pidgin (West Africa) Poland Tokunɔgbe Polish Ponapean Portugal Tokunɔgbe Portuguese Portuguese (Portugal) Punjabi Quebec Tokunɔgbe Quechua (Ancash) Quechua (Ayacucho) Quechua (Bolivia) Quechua (Cuzco) Quichua (Chimborazo) Quichua (Imbabura) Rarotongan Romania Tokunɔgbe Romanian Romany (Macedonia) Romany (Macedonia) Cyrillic Romany (Serbia) Romany (Southern Greece) Ronga Runyankore Russia Tokunɔgbe Russian Rutoro Samoan Sangir Sango Saramaccan Sena Sepedi Sepulana Serbian Serbian (Roman) Sesotho (Lesotho) Sesotho (South Africa) Setswana Seychelles Creole Shona Sidama Silozi Sinhala Slovak Slovakia Tokunɔgbe Slovenian Solomon Islands Pidgin South Africa Tokunɔgbe Spain Tokunɔgbe Spanish Sranantongo Sunda Swahili Swahili (Congo) Swati Swedish Tagalog Tahitian Taiwan Tokunɔgbe Tajiki Tamil Tarascan Tatar Telugu Tetun Dili Thai Thailand Tokunɔgbe Tigrinya Tiv Tlapanec Tojolabal Tok Pisin Tongan Totonac Tshiluba Tshwa Tsonga Turkish Turkmen Tuvaluan Twi Tzeltal Tzotzil Uighur (Arabic) Uighur (Cyrillic) Ukrainian Umbundu Urdu Urhobo Uruund Uzbek Uzbek (Roman) Venda Venezuela Tokunɔgbe Vietnamese Wallisian Waray-Waray Wayuunaiki Welsh Wolaita Xhosa Yapese Yoruba Zambia Tokunɔgbe Zande Zapotec (Isthmus) Zimbabwe Tokunɔgbe Zulu\n‘Mikpɔ Nyuie Be Ame Aɖeke Nagaɖe Aboyo Mi O’!\n‘Mikpɔ nyuie be ame aɖeke nagato xexemenunya kple beble dzodzro si wotu ɖe amewo ƒe kɔnyinyiwo dzi la dzi aɖe aboyo mi o.’—KOL. 2:8.\nHADZIDZI 96 Mawu Ŋutɔ Ƒe Agbalẽ—Kesinɔnue\n1. Le Kolosetɔwo 2:4, 8 ƒe nya nu la, aleke Satana dzea agbagba be yeakpɔ ŋusẽ ɖe míaƒe tamesusuwo dzi?\nSATANA di be yeana míadzudzɔ Yehowa subɔsubɔ. Be wòate ŋu aɖo eƒe taɖodzinua gbɔ la, edzea agbagba be yeakpɔ ŋusẽ ɖe míaƒe tamesusu dzi, si fia be, yeaɖe aboyo míaƒe susu ale be míava nɔ nuwo ŋu bum abe ale si yebua woe ene. Edzea agbagba be yeazã nu siwo dzroa mí atsɔ able mía nu alo aflu mí ale be míadze ye yome.—Xlẽ Kolosetɔwo 2:4, 8.\n2-3. (a) Nu ka tae wòle be míatsɔ nuxlɔ̃amenya si dze le Kolosetɔwo 2:8 nya vevii? (b) Nu ka me míadzro le nyati sia me?\n2 Ðe wònye nyateƒe be afɔku li be Satana ate ŋu akplɔ mí atraea? Ɛ̃! Ðo ŋku edzi be, menye dzimaxɔsetɔwoe Paulo ŋlɔ nuxlɔ̃amenya si dze le Kolosetɔwo 2:8 la na o. Kristotɔ siwo wotsɔ gbɔgbɔ kɔkɔe si ami na lae wòŋlɔe na. (Kol. 1:2, 5) Afɔku nɔ anyi ɣemaɣi be Satana nakplɔ Kristotɔ mawo atra, eye egabiã ŋku ɖe míawo ya ŋu egbea kura wu. (1 Kor. 10:12) Nu ka tae? Nu si tae nye be, wotsɔ Satana ƒu gbe ɖe anyigba ƒe nutowo me, eye ele agbagba dzem vevie be yeable Mawu subɔla wɔnuteƒewo. (Nyaɖ. 12:9, 12, 17) Azɔ hã, míele ɣeyiɣi si me ame vɔ̃ɖiwo kple ameblelawo le “vɔɖivɔ̃ɖim ɖe edzi” le la me.—2 Tim. 3:1, 13.\n3 Le nyati sia me la, míadzro ale si Satana dzea agbagba be yeato “beble dzodzro” dzi akpɔ ŋusẽ ɖe míaƒe tamesusu dzi la me. Míade dzesi ‘aɖaŋu vɔ̃,’ alo ‘ayemɔ,’ etɔ̃ siwo dzi wòtona wɔa esia. (Ef. 6:11; etenuŋɔŋlɔ) Eye le nyati si kplɔ esia ɖo me la, míakpɔ nu siwo míawɔ be míaɖɔ nu sia nu si Satana ƒe ayemɔwo anya gblẽ le míaƒe tamesusu ŋu la ɖo. Gake gbã la, na míadzro ale si Satana ble Israel-viwo esime woyi Ŋugbedodonyigbaa dzi kple nu si míate ŋu asrɔ̃ tso eme la me.\nSATANA TSƆ TRƆ̃SUBƆSUBƆ TE ISRAEL-VIWO KPƆ\n4-6. Le 5 Mose 11:10-15 ƒe nya nu la, agbledemɔnu yeye kawoe wòva hiã be Israel-viwo nasrɔ̃ esi wova le Ŋugbedodonyigbaa dzi?\n4 Satana to ayemɔ aɖe dzi tsɔ trɔ̃subɔsubɔ te Israel-viwo kpɔ. Aleke wòwɔe? Enya be Israel-viwo hiã nuɖuɖu, eya ta, etre mɔ̃ na wo esi wòkpɔe be woadi godoo be yewoade agble akpɔ nuɖuɖu ta. Esime Israel-viwo va ɖo Ŋugbedodonyigbaa dzi la, ehiã be woazã agbledemɔnu yeyewo. Esime Israel-viwo nɔ Egipte la, Nil-tɔsisia mee wokua tsi le dea woƒe agblewo. Gake le Ŋugbedodonyigbaa dzi la, menye tɔsisi mee wohea tsi le dea agblewo o, ke boŋ tsi si dzana le tsidzaɣiwo kple zãmu ye dea tsi agblewo. (Xlẽ 5 Mose 11:10-15; Yes. 18:4, 5) Eya ta, ehiã be Israel-viwo nasrɔ̃ agbledemɔnu yeyewo. Esia manɔ bɔbɔe na wo kura o, elabena Israel-vi siwo nya agbledede la dometɔ akpa gãtɔ ku le gbea dzi.\nAleke Satana wɔ te ŋu kpɔ ŋusẽ ɖe Israel-vi agbledelawo ƒe tamesusu dzi? (Kpɔ memama 4-6 lia) *\n5 Yehowa gblɔ na eƒe amewo be nuwo manɔ na wo abe ale si wònɔ na wo tsã ene o. Eyome, egblɔ nuxlɔ̃amenya sia si adze gbã abe ɖe meku ɖe agbledede ƒe nyaa ŋu o ene esi wògblɔ na wo be: “Mikpɔ nyuie be miaƒe dzi nagable mi miatra mɔ aɖasubɔ mawu bubuwo ahade ta agu na wo o.” (5 Mose 11:16, 17) Nu ka tae Yehowa xlɔ̃ nu wo tso mawu bubuwo subɔsubɔ ŋu esime wònɔ nu ƒom tso agbledemɔnu yeyewo ŋu?\n6 Yehowa nyae be adzro Israel-viwo be yewoasrɔ̃ agbledemɔnu yeyewo tso trɔ̃subɔdukɔ siwo ƒo xlã yewo la gbɔ, eye esia azu mɔ̃ aɖe wo. Enye nyateƒe be agbledede ƒe aɖaŋu geɖe wu le dukɔ siwo ƒo xlã Israel-viwo la si, eye Israel-viwo ate ŋu asrɔ̃ agbledede ƒe aɖaŋu nyuiwo tso wo gbɔ, gake afɔku le esia wɔwɔ me. Baal ye Kanaantɔ mawo subɔna, eye woƒe mawusubɔsubɔ kpɔ ŋusẽ ɖe woƒe tamesusu dzi. Wobua Baal be eyae nye yame ƒe aƒetɔ si nana tsi dzana. Yehowa medi be aʋatsodzixɔse mawo naflu yeƒe amewo o. Ke hã, Israel-viwo yi ɖasubɔ Baal zi gbɔ zi geɖe. (4 Mose 25:3, 5; Ʋɔn. 2:13; 1 Fia. 18:18) Azɔ, de dzesi ale si wòdzɔe be Satana ɖe aboyo Israel-viwo wova zu eƒe kluviwoe.\nAYEMƆ ETƆ̃ SIWO ŊU DƆ SATANA WƆ TSƆ ÐE ABOYO ISRAEL-VIWO WOZU EƑE KLUVIWO\n7. Xɔse ƒe dodokpɔ kae dze ŋgɔ Israel-viwo esime wova ɖo Ŋugbedodonyigbaa dzi?\n7 Nu gbãtɔ si ŋu dɔ Satana wɔ tsɔ tre mɔ̃ na Israel-viwo heɖe wo aboyoe ye nye amegbetɔ ƒe didi si le dzɔdzɔme nu be tsi nadza ɖe anyigbaa dzi na yewo. Le ƒea me la, tsi medzana le Ŋugbedodonyigbaa dzi tso April ƒe nuwuwu lɔƒo va ɖo September me ale o. Tsidzaɣi si dzea egɔme tso October me lae Israel-viwo kpɔa mɔ na be wòana yewoƒe agblewo nawɔ nu. Satana flu Israel-viwo woxɔe se be, nuwo adze edzi na yewo wu ne yewosrɔ̃ agbledemɔnu siwo trɔ̃subɔdukɔ siwo ƒo xlã yewo la zãna. Dukɔ mawo xɔe se be ele vevie be yewoawɔ subɔsubɔkɔnu aɖewo hafi yewoƒe mawuwo ana tsi nadza na yewo. Israel-vi siwo mexɔ Yehowa dzi se o la xɔe se be nu ma ko wòle be yewoawɔ hafi kuɖiɖi mava anyigba la dzi o, eya ta, wowɔ trɔ̃subɔsubɔkɔnuwo tsɔ de bubu Baal si nye alakpamawu la ŋu.\n8. Nu kae nye nu evelia si ŋu dɔ Satana wɔ tsɔ ɖe aboyo Israel-viwo? Ðe eme.\n8 Nu bubu ka ŋu dɔe Satana wɔ tsɔ tre mɔ̃ na Israel-viwo heɖe wo aboyoe? Eyae nye gbɔdɔdɔ ƒe dzodzro vɔ̃wo. Trɔ̃subɔdukɔmetɔwo ƒoa wo ɖokuiwo ɖe gbɔdɔnuwɔna nyɔŋuwo me le woƒe mawusubɔsubɔ wɔnawo me. Subɔsubɔnuwɔna nyɔŋu siawo ƒe ɖewoe nye be nyɔnuwo kple ŋutsuwo siaa wɔa gbolo le woƒe gbedoxɔwo me. Menye ɖeko woɖe mɔ ɖe ŋutsu kple ŋutsu kpakple nyɔnu kple nyɔnu ƒe dɔdɔ kple gbɔdɔdɔ manɔsenu bubu ƒomeviwo ŋu ko o, ke wobua nuwɔna mawo be womegblẽ o! (5 Mose 23:17, 18; 1 Fia. 14:24) Trɔ̃subɔla mawo xɔe se be subɔsubɔnuwɔna mawoe wɔnɛ be yewoƒe mawuwo vea yewo nu henana anyigbaa wɔa nu. Gbɔdɔdɔ manɔsenu ƒe kɔnu siwo trɔ̃subɔlawo wɔna la dzro Israel-vi geɖewo eye woɖe mɔ esia he wo de alakpamawuwo subɔsubɔ me. Le nyateƒe me la, Satanae ɖe wo aboyoe.\n9. Le Hosea 2:16, 17 ƒe nya nu la, aleke Satana na Israel-viwo ŋlɔ ame si tututu Yehowa nye la be?\n9 Nu kae nye nu etɔ̃lia si ŋu dɔ Satana wɔ tsɔ ɖe aboyo Israel-viwo? Eyae nye be, ena Israel-viwo ŋlɔ ame si tututu Yehowa nye la be. Le nyagblɔɖila Yeremiya ŋɔli la, Yehowa gblɔ be aʋatsonyagblɔɖilawo na yeƒe amewo ŋlɔ yeƒe ŋkɔ be “le Baal ta.” (Yer. 23:27) Edze abe Mawu ƒe amewo dzudzɔ Yehowa ƒe ŋkɔa zazã heva nɔ ŋkɔnya Baal, si gɔmee nye “Aƒetɔ,” zãm ɖe eteƒe ene. Esia awɔe be Israel-viwo magate ŋu ade vovo Yehowa kple Baal dome le woƒe susu me o, si ana wòanɔ bɔbɔe be woava tsɔ Baal subɔsubɔkɔnuwo atsaka kple Yehowa subɔsubɔ.—Xlẽ Hosea 2:16, 17 kple etenuŋɔŋlɔ.\nAYEMƆ SIWO ZÃM SATANA LE EGBEA\n10. Ayemɔ kawo zãm Satana le egbea?\n10 Ayemɔ siwo Satana zã le blema la ke zãm wòle egbea. Mɔ siwo dzi wòtona flua amewo heɖea wo aboyoe lae nye amegbetɔ ƒe didi siwo le dzɔdzɔme nu, gbɔdɔdɔ ƒe dzodzro vɔ̃wo dodo ɖe ŋgɔ, kple nana be amewo naganya ame si tututu Yehowa nye o. Na míadzro eƒe ayemɔ mamlɛtɔa me gbã.\n11. Aleke Satana na be amewo meganya ame si tututu Yehowa nye o?\n11 Satana dzea agbagba be yeana amewo naganya ame si tututu Yehowa nye o. Le Yesu ƒe apostoloawo ƒe ku megbe la, ame aɖewo siwo gblɔ be Kristotɔwoe yewonye la va nɔ aʋatsonufiafiawo dom ɖe ŋgɔ. (Dɔw. 20:29, 30; 2 Tes. 2:3) Xɔsegbela siawo wɔe be amewo megava nya ame si tututu nye Mawu vavã la o. Le kpɔɖeŋu me, wodzudzɔ Mawu ƒe ŋkɔa zazã le woƒe Bibliawo me hetsɔ ŋkɔnya bubuwo, abe “Aƒetɔ” ene, ɖo eteƒe. Esi woɖe Mawu ƒe ŋkɔa ɖa hetsɔ ŋkɔnya “Aƒetɔ” ɖo eteƒe la, wona wòva sesẽ na Biblia-xlẽlawo be woakpɔ ale si Yehowa to vovo na “aƒetɔ” bubu siwo ŋu Ŋɔŋlɔawo ƒo nu tsoe la adze sii. (1 Kor. 8:5) Azɔ hã, wozã ŋkɔnya “Aƒetɔ” na Yehowa kple Yesu siaa, si wɔe be, esesẽ na amewo be woase egɔme be Yehowa kple Via wonye ame vovovo eve eye wo dometɔ ɖe sia ɖe ƒe ɖoƒe to vovo. (Yoh. 17:3) Tɔtɔ sia hã wɔe be wova to Mawuɖekaetɔ̃ ƒe nufiafia, si metso Mawu ƒe Nyaa me o, la vɛ. Esiawo katã wɔe be, ame geɖe va bua Mawu be enye ame aɖe si gɔme womate ŋu ase o eye womate ŋu axɔ edzi ase o. Alakpanya vɔ̃ɖi ka gbegbee nye esi!—Dɔw. 17:27.\nAleke Satana wɔ alakpasubɔsubɔ ŋu dɔ tsɔ do kɔɖiɖi na gbɔdɔdɔ ƒe dzodzro vɔ̃wo ɖe ŋgɔe? (Kpɔ memama 12 lia) *\n12. Nu kae alakpasubɔsubɔ do ɖe ŋgɔ, eye nu kae do tso eme, abe ale si Romatɔwo 1:28-31 ɖe eme ene?\n12 Satana wɔa gbɔdɔdɔ ƒe dzodzro vɔ̃wo ŋu dɔ tsɔ ɖea aboyo amewo. Le blema Israel-viwo ƒe ɣeyiɣia me la, Satana zã alakpasubɔsubɔ tsɔ do gbɔdɔdɔ manɔsenu ɖe ŋgɔ. Nenema kee wòle ewɔm egbea hã. Alakpasubɔsubɔhawo ɖea mɔ ɖe gbɔdɔdɔ manɔsenu ŋu eye wodonɛ ɖe ŋgɔ gɔ̃ hã. Nu si do tso emee nye be, ame geɖe siwo gblɔna be yewole Mawu subɔm la dzudzɔ agbenɔnɔ ɖe eƒe agbe nyui nɔnɔ ŋuti se siwo me kɔ nyuie la nu. Apostolo Paulo ƒo nu tso nu siwo do tso esia me la ŋu le eƒe agbalẽ si wòŋlɔ na Romatɔwo la me. (Xlẽ Romatɔwo 1:28-31.) Gbɔdɔdɔ manɔsenu ƒomevi ɖe sia ɖe le “nu siwo mesɔ o,” siwo ŋu apostoloa ƒo nu tsoe la me, ŋutsu kple ŋutsu kpakple nyɔnu kple nyɔnu ƒe dɔdɔ hã le eme. (Rom. 1:24-27, 32; Nyaɖ. 2:20) Eya ta, ele vevie ŋutɔ be míawɔ ɖe Biblia ƒe nufiafia siwo me kɔ nyuie la dzi!\n13. Ayemɔ bubu ka ŋu dɔe Satana wɔna?\n13 Satana wɔa amegbetɔ ƒe didi siwo le dzɔdzɔme nu la ŋu dɔ aɖaŋutɔe tsɔ ɖea aboyo amewo. Le dzɔdzɔme nu la, míedina be míasrɔ̃ aɖaŋu si akpe ɖe mía ŋu be míate ŋu akpɔ míawo ŋutɔwo kple míaƒe ƒometɔwo ƒe nuhiahiãwo gbɔ. (1 Tim. 5:8) Zi geɖe la, ne míede suku eye míesrɔ̃ nu veviedodotɔe la, míetea ŋu srɔ̃a aɖaŋu mawo. Gake, ele be míaɖɔ ŋu ɖo. Le dukɔ geɖe me la, menye aɖaŋu vevi siwo ava ɖe vi na sukudelawo koe wofiana le sukuwo o, ke wofiaa xexemenunya hã. Wodea dzi ƒo na sukuviwo be woaxɔe ase be Mawu meli o eye woagade bubu Biblia ŋu o. Wogblɔna na wo be amedzɔtsolãme, alo nɔnɔmetɔtrɔ, ƒe nufiafiaa, koe nye nufiafia si me susu le, si dzi woate ŋu ato anya ale si agbea wɔ va dzɔ. (Rom. 1:21-23) Nufiafia mawo kple esiawo ƒomevi tsi tsitre ɖe “Mawu ƒe nunya” ŋu.—1 Kor. 1:19-21; 3:18-20.\n14. Nu kae xexemenunya sɔsrɔ̃ ƒãna ɖe ame me?\n14 Xexemenunya mekuna ɖe Yehowa ƒe se dzɔdzɔeawo ŋu o eye etsia tsitre ɖe wo ŋu gɔ̃ hã. Xexemenunya medea dzi ƒo na amewo be woatu Mawu ƒe gbɔgbɔa ƒe kutsetsea ɖo o, ke boŋ, ‘ŋutilã ƒe dɔwɔwɔwoe’ wòdona ɖe ŋgɔ. (Gal. 5:19-23) Xexemenunya dea dada kple ɖokuidodoɖedzi ƒe dzi ƒo, eye nu si dona tso emee nye be, amewo va zua “ɖokuilɔ̃lawo.” (2 Tim. 3:2-4) Nɔnɔme gbegblẽ siawo tsi tsitre ɖe nɔnɔme nyui siwo nye tufafa kple ɖokuibɔbɔ, siwo Mawu di be yeƒe subɔlawo natu ɖo, la ŋu. (2 Sam. 22:28) Kristotɔ siwo de yunivɛsiti la dometɔ aɖewo va bua nuwo ŋu abe xexea me tɔwo ene, ke menye abe ale si Mawu bua nuwo ŋui ene o. Na míadzro nu si ate ŋu adzɔ ɖe wo dzi la ƒe kpɔɖeŋu ɖeka pɛ ko me kpɔ.\nAleke wòate ŋu adzɔe be xexemenunya naɖe aboyo míaƒe tamesusu? (Kpɔ memama 14-16 lia) *\n15-16. Nu kae nèsrɔ̃ tso nu si me nɔvinyɔnua to la me?\n15 Nɔvinyɔnu aɖe si le ɣeyiɣiawo katã ƒe subɔsubɔdɔa wɔm ƒe 15 sɔŋ ye nye esia la gblɔ be: “Ɣemaɣi la, Ðasefo xɔnyɔnyrɔe menye; mexlẽ nu tso afɔku siwo le yunivɛsitidede me ŋu eye mese nu tso eŋu hã, gake meŋe aɖaba ƒu nuxlɔ̃amenya mawo dzi. Mesusui be nuxlɔ̃amenya mawo meku ɖe ŋunye o.” Kuxi kawo mee wòto? Egblɔ be: “Sukunusɔsrɔ̃awo bia ɣeyiɣi kple kutrikuku geɖe, si wɔe be, nyemegatea ŋu kpɔa ɣeyiɣi doa gbe ɖa na Yehowa ale si dze, abe ale si mewɔnɛ tsã ene o; ɖeɖi tea ŋunye ale gbegbe be, ne mele Biblia me dzrom kple amewo le gbeadzi la, nyemegasea vivi nɛ o. Azɔ hã, ɖeɖi tea ŋunye ale gbegbe be, nyemegatea ŋu dzraa kpekpeawo ɖo nyuie o. Gake esi meva de dzesii be suku kɔkɔ dede le nu gblẽm le ƒomedodo si le nye kple Yehowa dome ŋu la, mekpɔe be ele be madzudzɔ. Eye medzudzɔ.”\n16 Nu kae suku kɔkɔ dede gblẽ le nɔvinyɔnu sia ƒe nuŋububu ŋu? Egblɔ be: “Ekpea ŋu nam be magblɔ be suku kɔkɔ dede na meva nɔ vodada dim le amewo ŋu, vevietɔ, le nɔviŋutsu kple nɔvinyɔnuawo ŋu; media nu si gbɔ woƒe ŋutete ŋu tso wo si, eye meɖea ɖokuinye ɖe aga. Meku kutri ɣeyiɣi didi aɖe hafi te ŋu va dzudzɔ nuŋububu nenema. Nu siwo me meto le ɣeyiɣi mawo me la na mekpɔ ale si gbegbe afɔku le eme be míaŋe aɖaba aƒu nuxlɔ̃amenya siwo mía Fofo si le dziƒo la gblɔna na mí to eƒe habɔbɔa dzi la dzi. Yehowa nyam nyuie wu ale si menya ɖokuinye. Ne ɖe meɖo to Yehowa ƒe gbe la, anye ne nyemeto kuxi mawo gbegbe me o!”\n17. (a) Nu kae wòle be míaɖo kplikpaa be míawɔ? (b) Nu ka me míadzro le nyati si kplɔ esia ɖo me?\n17 Ðoe kplikpaa be yemaɖe mɔ gbeɖe be Satana ƒe xexe sia me ‘nunya kple beble dzodzro’ naɖe aboyo ye o. Yi edzi nànɔ ŋudzɔ ɖe Satana ƒe ayemɔawo ŋu. (1 Kor. 3:18; 2 Kor. 2:11) Mègaɖe mɔ nɛ gbeɖe be wòana nàŋlɔ Yehowa be o. Nɔ agbe ɖe Yehowa ƒe agbe nyui nɔnɔ ƒe dzidzenu kɔkɔawo nu. Eye mègaɖe mɔ Satana naflu wò nàŋe aɖaba aƒu Yehowa ƒe nuxlɔ̃amenyawo dzi o. Ke, ne ède dzesii be xexe sia ƒe nuŋububu va le ŋusẽ kpɔm ɖe ye dzi xoxo ya ɖe? Nyati si kplɔ esia ɖo la ana míakpɔ ale si Mawu ƒe Nyaa ate ŋu akpe ɖe mía ŋu míamu tamesusu kple numame siwo “li ke sesĩe” le mía me la gɔ̃ hã aƒu anyi.—2 Kor. 10:4, 5.\nALEKE SATANA WƆA AYEMƆ SIAWO ŊU DƆ TSƆ ÐEA ABOYO AMEWOE?\nNana be amewo naganya ame si tututu Yehowa nye o\nGbɔdɔdɔ ƒe dzodzro vɔ̃wo dodo ɖe ŋgɔ\nKɔɖiɖi na amegbetɔ ƒe didi siwo le dzɔdzɔme nu\nHADZIDZI 49 Míado Dzidzɔ Na Yehowa Ƒe Dzi\n^ mm. 5 Satana bi ɖe amefuflu me ŋutɔ. Eflu ame geɖewo woxɔe se be yewole ablɔɖe me, evɔ le nyateƒe me la, eɖe wo aboyoe wonye eƒe kluviwo. Nyati sia aƒo nu tso ayemɔ siwo dzi Satana tona flua amewo la dometɔ aɖewo ŋu.\n^ mm. 48 NU SI LE EDZI YIM LE NƆNƆMETATAA ME: Israel-viwo le ha dem kple Kanaantɔ siwo le eƒom ɖe wo nu be woaƒo wo ɖokuiwo ɖe Baal subɔsubɔ kple gbɔdɔdɔ manɔsenu me.\n^ mm. 51 NU SI LE EDZI YIM LE FOTOA ME: Amadede vovovo siwo le subɔsubɔha aɖe ƒe boblodoʋuƒo dzi la ɖee fia be subɔsubɔha ma ɖe mɔ be ŋutsu ŋutsugbɔdɔlawo kple nyɔnu nyɔnugbɔdɔlawo nanye haa me viwo.\n^ mm. 53 NU SI LE EDZI YIM LE FOTOA ME: Nɔvinyɔnu ɖetugbui aɖe le yunivɛsiti dem. Eya kple eƒe sukuhatiwo lɔ̃ ɖe nya si gblɔm woƒe nufiala le be dzɔdzɔmeŋutinunya kple mɔ̃ɖaŋununya ate ŋu akpe ɖe amegbetɔwo ŋu woakpɔ ameƒomea ƒe kuxiwo katã gbɔ la dzi. Emegbe, esi wòde kpekpe le Fiaɖuƒe Akpata me la, metsɔ ɖeke le nu si le edzi yim me o eye ekpɔ kpɔgblɔ le nɔviawo ŋu.\nƉoe Ɖe Amewo Ɖoe Ɖe Amewo ‘Mikpɔ Nyuie Be Ame Aɖeke Nagaɖe Aboyo Mi O’!\nMu Tamebubu Siwo Xea Mɔ Ðe Mawu Ŋuti Sidzedze Nu La Ƒu Anyi!\nÐo Ŋu Ðe Yehowa Ŋu Ne Èle Nɔnɔme Sesẽwo Me Tom\nKpe Ðe Amewo Ŋu Woado Dzi Le Xaxawo Me\nAle Si Nàkpɔ Ðokuiwò Ta Be Satana Ƒe Mɔ̃ Vɔ̃ɖi Aɖe Nagaɖe Wò O\nWoxlẽ Blemagbalẽ Xatsaxatsa Aɖe Si Womate Ŋu Ake Bɔbɔe O\nText Agbalẽ siwo le mɔ̃ dzi ƒe kɔpiwɔwɔ ƒe tiatiawo GBETAKPƆXƆ—TATA SI MÍESRƆ̃NA June 2019\nOdio Nu siwo woate ŋu aƒo ase ƒe kɔpiwɔwɔ ƒe tiatiawo GBETAKPƆXƆ—TATA SI MÍESRƆ̃NA June 2019\nƉoe Ɖe Amewo Ɖoe Ɖe Amewo GBETAKPƆXƆ—TATA SI MÍESRƆ̃NA June 2019\nGBETAKPƆXƆ—TATA SI MÍESRƆ̃NA June 2019


“Nyemeganye Ŋutasẽnuwɔla O”—Edzudzɔ Ŋutasẽnuwɔwɔ\nGBE BUBU Afrikaans Albanian Amerika Tokunɔgbe Amharic Arabic Armenian Azerbaijani Bashkir Basque Belize Kriol Bislama Brazil Tokunɔgbe Bulgarian Catalan Cebuano Chichewa China Kantongbe (Bɔbɔetɔ) China Kantongbe (Xoxotɔ) China Mandaringbe (Bɔbɔetɔ) China Mandaringbe (Xoxotɔ) Chitonga Chitonga (Malawi) Chitumbuka Chol Cibemba Croatian Czech Danish Dutch Efik Estonian Eŋlisi Eʋegbe Faroese Fijian Finnish Fon Franse Galician Georgian German Greek Hausa Hebrew Hiligaynon Hindi Hungarian Iban Ibanag Iloko Indonesian Isoko Italian Japanese Javanese Kannada Kazakh Kikuyu Kiluba Kinyarwanda Kirghiz Korean Latvian Lingala Lithuanian Luganda Luo Macedonian Malagasy Malay Malayalam Mam Maya Mingrelian Mongolian Myanmar Ndebele (Zimbabwe) Nepali Norwegian Nzema Oromo Ossetian Pangasinan Persian Polish Portuguese Portuguese (Portugal) Punjabi Quechua (Ancash) Quichua (Imbabura) Rarotongan Romanian Russian Samoan Sango Serbian Serbian (Roman) Setswana Shona Sinhala Slovak Slovenian Solomon Islands Pidgin Spanish Sunda Swahili Swedish Tagalog Tahitian Thai Tigrinya Turkish Tzotzil Ukrainian Urdu Urhobo Uzbek Uzbek (Roman) Valencian Vietnamese Welsh Yoruba Zapotec (Isthmus) Zulu\n“Nyemeganye Ŋutasẽnuwɔla O”\nAbe ale si MICHAEL KUENZLE gblɔe ene\nƑe Si Me Wodzii: 1956\nAme Si Wònye Tsã: Etɔtɔ le agbe me, enɔa agbe gbegblẽ, eye wònye ŋutasẽla\nWodzim le du si nye Calgary me le Alberta, Canada. Dzinyelawo gbe wo nɔewo esime menye ɖevi dzaa ko, eye nye kple nɔnye míeʋu yi nɔnye dzilawo gbɔ. Wolɔ̃ nye kple nɔnye vevie eye menɔ dzidzɔ kpɔm ŋutɔ ɣemaɣi. Megaɖoa ŋku nye ɖevimenɔɣi mawo siwo me nuwo yi edzi nyuie le tomefafa me la dzi kple dzidzɔ geɖe.\nGake esi mexɔ ƒe adre la, nuwo va trɔ bubui kura le nye agbe me esi nɔnye gava ɖe tɔnye eye míeʋu yi St. Louis, Missouri, le United States. Eteƒe medidi hafi meva de dzesii be tɔnye ƒe tagbɔ sẽ o. Le kpɔɖeŋu me, esi meyi nye suku yeyea zi gbãtɔ hegbɔ va aƒe me la, tɔnye se be wowɔ anyra le ŋunye gake nyemewɔ wɔɖenui o. Edo dziku vevie eye wòƒom sesĩe wu ale si nye sukuhatiwo ƒom! Eya ta mesrɔ̃e be ne ame aɖe ƒom ko la, ele be nye hã maƒoe, eye esia wɔe be meda kɔ kple ame aɖe zi gbãtɔ esime mexɔ ƒe adre pɛ ko.\nTɔnye ƒe adãwɔwɔa do nuxaxa na nɔnye ale gbegbe, eye wowɔa dzre hedoa ɣli ɖe wo nɔewo ta zi geɖe. Mete atike vɔ̃ɖiwo zazã kple aha tsu nono esi mexɔ ƒe 11. Meva nɔ ŋutasẽnuwo wɔm geɖe wu eye medaa kɔ kple amewo edziedzi le ablɔwo dzi. Kaka mawu sekɛndrisuku (lycée) nu la, nye ŋutasẽnuwɔwɔwo va do fievo ale gbegbe.\nEsi mexɔ ƒe 18 la, mege ɖe United States ƒe asrafohaa me. Hehe si mexɔ le asrafohaa me la wɔe be megava srɔ̃ amewuwu tsɔ kpe ɖe anyrawɔwɔ ƒe nɔnɔme si nɔ asinye xoxo la ŋu. Le ƒe atɔ̃ megbe la, medo le asrafohaa me heyi ɖasrɔ̃ susuŋutinunya kple susu be mava wɔ dɔ le Dukɔa Ƒe Hlɔ̃nyamekuƒea gbe ɖeka. Mete nua sɔsrɔ̃ le yunivɛsiti aɖe le United States eye emegbe meva yi edzi le Canada esi meʋu yi afi ma.\nEsime menɔ yunivɛsitia dem la, amegbetɔwo ƒe nuɖoanyi bliboa kple amegbetɔƒomea ƒe nɔnɔmewo wɔe be mɔkpɔkpɔ bu ɖem. Amewo nye ɖokuitɔdilawo, edze be viɖe aɖeke mele naneke ŋu le xexea me o, eye wòdze abe amegbetɔƒomea ƒe kuxiwo gbɔ kpɔnu aɖeke meli o ene. Nyemeganɔ mɔ kpɔm be amegbetɔwo ate ŋu ana nuwo nanyo ɖe edzi le xexea me o.\nEsi mekpɔe be taɖodzinu aɖeke mele nye agbe ŋu o ta la, meva tsɔ aha tsu nono kple atike vɔ̃ɖiwo zazã ɖo dɔe, eye mevu ɖe gadidi ŋu heƒo ɖokuinye ɖe gbɔdɔdɔ manɔsenu me. Metsona le aglotuƒe yia aglotuƒe eye menɔa nyɔnuwo ɖɔlim. Hehe si mexɔ le asrafohaa me la wɔe be dzi nɔa ƒonye, eya ta medaa kɔ kple amewo zi geɖe. Nye ŋutɔ meɖo dzɔdzɔenyenye ƒe dzidzenuwo na ɖokuinye, eye metua nu kple ame ɖe sia ɖe si mesusu be mewɔ nu ɖe ame bubuwo ŋu nyuie o. Evɔ le nyateƒe me la, ɖe meva zu kluvi na ŋutasẽnuwo wɔwɔ boŋ.\nGbe ɖeka esi nye kple xɔ̃nye aɖe míeno atike vɔ̃ɖi mu eye míenɔ nye xɔtexɔa me henɔ gbekuigba dom be míavɛ dzra la, xɔ̃nyea biam nenye be mexɔ Mawu dzi se. Meɖo eŋu nɛ be, “Ne Mawu gbɔe fukpekpe siwo le xexea me tso la, ke nyemedi be manya naneke tso Mawu ŋu o!” Le ŋufɔke esi meyi nye dɔ yeyea me zi gbãtɔ la, nye dɔwɔhati aɖe si nye Yehowa Ðasefo la biam be, “Ðe nèsusu be Mawu gbɔe fukpekpe siwo le xexea me tsoa?” Ewɔ nuku nam be ebia nya mam le ɣeyiɣi ma tututu me, eya ta medi be mase nya si le esi. Le ɣleti ade siwo kplɔe ɖo me la, míeɖo dze geɖe, eye wòtsɔ Biblia ɖo nyabiase sesẽtɔ siwo nɔ asinye ku ɖe agbea ŋu la dometɔ aɖewo ŋu nam.\nNye ahiãvi si nɔ gbɔnye ɣemaɣi si nye kplii míenɔ ŋugbedodo me la medi be maƒo nu tso nu siwo srɔ̃m menɔ ŋu na ye o. Le Kwasiɖa aɖe gbe la, megblɔ nɛ be mekpe Ðasefowo be woava srɔ̃ Biblia kpli mí le míaƒe aƒea me. Le ŋufɔke esi megbɔ tso dɔme la, mekpɔe be efɔ nu sia nu le aƒea me hedzo le gbɔnye. Medo go yi xexe hefa avi. Eye medo gbe ɖa na Mawu be wòakpe ɖe ŋunye. Emae nye zi gbãtɔ si meyɔ Mawu ƒe ŋkɔ, Yehowa, le gbedodoɖa me.—Psalmo 83:18.\nLe ŋkeke eve megbe la, atsu kple asi aɖe siwo nye Ðasefowo la dze Biblia sɔsrɔ̃ gɔme kplim zi gbãtɔ. Esi wodzo la, meyi Biblia-srɔ̃gbalẽ si nye Àte Ŋu Anɔ Agbe Tegbee le Paradiso me le Anyigba Dzi si wogblẽ ɖe gbɔnye la xexlẽ dzi hewu enu le zã ma me. * Nu siwo mesrɔ̃ tso Yehowa Mawu kple Via, Yesu Kristo, ŋu la wɔ dɔ ɖe dzinye. Mesrɔ̃e be Yehowa sea veve ɖe ame nu eye etena ɖe edzi ne míele fu kpem. (Yesaya 63:9) Esi mesrɔ̃e be Mawu lɔ̃m eye Via va ku ɖe tanye la, esia hã wɔ dɔ ɖe dzinye ale gbegbe. (1 Yohanes 4:10) Meva kpɔe be ɖe Yehowa gbɔ dzi ɖi nam, “elabena medi be ame aɖeke natsrɔ̃ o, ke boŋ edi be mɔnukpɔkpɔ nasu amewo katã si woatrɔ dzi me.” (2 Petro 3:9) Mese le ɖokuinye me be Yehowa nɔ nye hem va eɖokui gbɔ.—Yohanes 6:44.\nMete hame ƒe kpekpewo dede le kwasiɖa ma ke me. Ða legbe nɔ ta nam, togɛ nɔ to nam, eye nye dzedzeme ɖi vɔvɔ̃, gake Ðasefoawo wɔ nu ɖe ŋunye abe ɖe menye woƒe ƒometɔ aɖe si womegakpɔ kpɔ o ene. Woƒe nuwɔnawo ɖee fia be Kristotɔ vavãwoe wonye. Mese le ɖokuinye me abe ɖe mele nɔnye dzilawo ƒe me ene, gake afi sia tɔ ya ganyo wu sãa.\nEteƒe medidi o, nu siwo srɔ̃m menɔ le Biblia me la wɔe be meva nɔ tɔtrɔwo wɔm le nye agbe me. Mekpa ɖa, medzudzɔ gbɔdɔdɔ ƒe agbe gbegblẽ nɔnɔ, atike vɔ̃ɖiwo zazã kple aha tsu nono. (1 Korintotɔwo 6:9, 10; 11:14) Medi be madze Yehowa ŋu. Eya ta ne mesrɔ̃e be nane si mewɔna medzea eŋu o la, nyemetsɔa naneke doa taflatsɛ o. Ke boŋ, etena ɖe dzinye vevie be mele agbe ma nɔm. Megblɔna na ɖokuinye be, ‘Nyemagate ŋu ayi edzi anɔ agbe alea o.’ Eye medzea agbagba enumake be matrɔ nye nuŋububu kple nuwɔnawo. Esia wɔe be eteƒe medidi o, meva kpɔe be viɖe geɖe dona tsoa eme nam ne mewɔ Yehowa ƒe nudidiwo dzi. Le July 29, 1989 dzi, si nye ɣleti ade tso esime mete Biblia sɔsrɔ̃ megbe la, mexɔ nyɔnyrɔ zu Yehowa Ðasefo.\nBiblia kpe ɖe ŋunye metrɔ nye agbenɔnɔ. Tsã la, mewɔa nu adãtɔe ne ame aɖe di ge le ŋunye. Gake fifia ya, medzea agbagba be manɔ “anyi kple amewo katã le ŋutifafa me.” (Romatɔwo 12:18) Nyemedze na esia ŋuti kafukafu o, ke boŋ medaa akpe na Yehowa ɖe ŋusẽ si le eƒe Nyaa kple gbɔgbɔ kɔkɔea ŋu be wòatrɔ ame ƒe agbenɔnɔ la ta.—Galatiatɔwo 5:22, 23; Hebritɔwo 4:12.\nFifia, nyemeganye kluvi na atike vɔ̃ɖi zazã, ŋutasẽnuwɔwɔ kple gbɔdɔdɔ ƒe dzodzro vɔ̃wo o, ke boŋ medzea agbagba be madze Yehowa Mawu ŋu ahasubɔe bliboe. Eya ta mekpena ɖe amewo ŋu be woava dze sii. Ƒe ʋɛ aɖewo le nye nyɔnyrɔxɔxɔ megbe la, meʋu yi dukɔ bubu me be makpe asi ɖe gbeƒãɖeɖedɔa ŋu le nuto siwo me nya nyui gblɔlawo hiã le geɖe wu. Ƒe geɖewoe nye esia mele dzidzɔ kpɔm ŋutɔ be mesrɔ̃ Biblia kple ame geɖe eye mekpɔ ale si wòkpe ɖe woawo hã ŋu wotrɔ woƒe agbenɔnɔ. Edzɔ dzi nam ŋutɔ hã be nɔnye va zu Yehowa Ðasefo—eye tɔtrɔ nyui siwo wòkpɔ be mewɔ le nye agbenɔnɔ ŋu hã le eme tae wòɖe afɔ sia ɖo.\nLe 1999 me la, mede suku si woyɔna fifia be Fiaɖuƒe Nyanyuigblɔlawo Ƒe Suku le El Salvador. Suku ma na hehem hena mesu te be maxɔ ŋgɔ le gbeƒãɖeɖedɔa me eye mafia nu hamea me tɔwo ahalé be na wo. Emegbe le ƒe ma me la, meɖe nyɔnu nyui aɖe si ŋkɔe nye Eugenia. Nye kplii míele ɣeyiɣiawo katã ƒe gbeƒãɖeɖedɔa wɔm le Guatemala.\nFifia ya, nyemegatɔtɔ le agbe me o, ke boŋ mele dzidzɔ kpɔm ale gbegbe. Biblia ƒe nufiafiawo dzi wɔwɔ wɔe be nyemegaƒoa ɖokuinye ɖe gbɔdɔdɔ ƒe agbe gbegblẽ nɔnɔ kple ŋutasẽnuwɔwɔwo me o, eye wòna lɔlɔ̃ vavã kple ŋutifafa xɔ aƒe ɖi le nye agbe me.\n^ mm. 17 Fifia, Biblia-srɔ̃gbalẽ si Yehowa Ðasefowo zãna zi geɖe ye nye Nu Kae Biblia Fia Mí?\nWokpe ɖe ame geɖe ŋu wodzudzɔ ŋutasẽnuwɔwɔ. Nu si ʋã wo wotrɔ agbenɔnɔ la ate ŋu akpe ɖe ame bubuwo hã ŋu nenema ke.\nƉoe Ɖe Amewo Ɖoe Ɖe Amewo “Nyemeganye Ŋutasẽnuwɔla O”\nMewɔa Adã Tsã


Eƒe Nyatakaka Wɔ Dɔ Ðe Wo Dzi Ale Gbegbe\nNyɔ! | September 8, 2003\nGBE BUBU Albanian Amharic Chichewa China Kantongbe (Bɔbɔetɔ) China Kantongbe (Xoxotɔ) China Mandaringbe (Bɔbɔetɔ) China Mandaringbe (Xoxotɔ) Croatian Czech Danish Dutch Estonian Eŋlisi Eʋegbe Finnish Franse Georgian German Hungarian Igbo Indonesian Italian Japanese Korean Latvian Lithuanian Norwegian Papiamento (Curaçao) Polish Portuguese Romanian Russian Setswana Slovak Slovenian Spanish Swahili Swedish Thai Ukrainian\nEsi Ginny, si nye Yehowa Ðasefo le United States le eƒe ƒe mamlɛa me le suku la, mɔnukpɔkpɔ nyui aɖe su esi wòƒo nu tso eƒe subɔsubɔha ŋu. Egblɔ be: “Míaƒe nufiala gblɔ na klass la be woade dɔ aɖe asi na mí be míaŋlɔ nu tso nanewo ŋu hafi awu sukua nu. Megblɔ nɛ be medi be maŋlɔ nu tso Yehowa Ðasefowo ƒe Nazitɔwo ƒe fuwɔamesaɖawo me nɔnɔ ŋu.”\nNufialaa ɖe mɔ na Ginny be wòaŋlɔ nu tso nyati si wòdi ŋu. Ginny ʋu nya me be: “Esi ɣeyiɣia ɖo be matsɔ nye nuŋɔŋlɔa ana ahaƒo nu tso eŋu le klass la ŋkume la, vɔvɔ̃ ɖom vie. Nyemenya nya si nye sukuxɔmehatiwo agblɔ alo ne woaɖu fewu le ŋunye o.”\nGinny dze eƒe nuƒoa gɔme kple biabia sia: “Amekae nya amesiwo ƒe awudodo ŋu Dawid ƒe Ɣletividzesi le le Nazitɔwo ƒe fuwɔamesaɖa me?” Amesiame gblɔ be: “Yudatɔwoe.” Emegbe ebia be amekae nya amesiwo tɔ ŋu dzesidevɔ dzẽ si le dzogoe etɔ̃ me le. Ame aɖeke meɖo eŋu o. Ginny gblɔ be: “Megblɔ na wo be Yehowa Ðasefowoe.”\nGinny ƒe nyatakaka la wɔ dɔ ɖe nufialaa kple klass la dzi ale gbegbe. Ginny gblɔ be: “Esi wose be agbalẽ kakɛ aɖe ko tee wòle be Yehowa Ðasefowo nade asii be yewoɖe asi le yewoƒe xɔse ŋu ko woaɖe asi le wo ŋu hafi la, woƒe nu ku ŋutɔ. Emegbe nye sukuxɔmehati aɖewo gblɔ nam be yewoɖua fewu le Yehowa Ðasefowo ŋu tsã gake ne wo dometɔ aɖe gava yewoƒe aƒeme la, yewoaɖo toe azɔ.”\nWona gbãxɔxɔ ƒe ŋɔŋlɔdzesi ene Ginny ɖe eƒe nyatakakaa kple nuƒoa ta. Egblɔ be: “Menye ŋɔŋlɔdzesi deŋgɔ koe mexɔ le dodokpɔa me o ke boŋ mɔnukpɔkpɔ gã aɖe hã su asinye meƒo nu tso nye xɔse ŋu!”\nWogblɔ na Yehowa Ðasefo geɖe be woaɖe asi le wo ŋu ne wode asi agbalẽ sia te be yewoɖe asi le yewoƒe xɔse ŋu\nƉoe Ɖe Amewo Ɖoe Ɖe Amewo Eƒe Nyatakaka Wɔ Dɔ Ðe Wo Dzi Ale Gbegbe\ng03 9/8 axa 22\nNudodo Siwo Vaa Tsia Dzi Ƒomevi Vovovowo\nNudodo Siwo Le Tsia Dzi Me Tsonu Gbegblẽwo\nNudodo Siwo Le Tsia Dzi Ŋuti Nukpɔsusu si Da Sɔ\nAnyrawɔwɔ—Xexeame Katã ƒe Kuxie\nAnyrawɔwɔ—Nusita Wowɔnɛ Kple Emetsonu Aɖewo\nAlesi Woawɔ Adzudzɔ Anyrawɔwɔ\nTiatia Siwo Kpɔa Ŋusẽ Ðe Wò Lãmesẽ Dzi\nAti si Naa Aɖu Ŋu Kɔna\nSt. Petersburg—“Mɔ Si Woɖe Ðe Europa Ŋu” Na Russia\nÐe Mawu Tsɔa Kesinɔnuwo Yraa Mía?\nAleke Mawɔ Adzudzɔ Blibodede Didi tso Ðokuinye Si?\nText Agbalẽ siwo le mɔ̃ dzi ƒe kɔpiwɔwɔ ƒe tiatiawo MAGAZINEWO September 8, 2003\nƉoe Ɖe Amewo Ɖoe Ɖe Amewo MAGAZINEWO September 8, 2003\nMAGAZINEWO September 8, 2003


Vi Kae Fiaɖuƒe Akpata Aɖe Na Nuto Si Me Nèle?\nGBE BUBU Afrikaans Albanian Amharic Arabic Armenian Azerbaijani Baoule Basque Bassa (Cameroon) Batak (Toba) Bicol Bislama Catalan Cebuano Chichewa China Kantongbe (Bɔbɔetɔ) China Kantongbe (Xoxotɔ) China Mandaringbe (Bɔbɔetɔ) China Mandaringbe (Xoxotɔ) Croatian Czech Danish Dutch Eŋlisi Eʋegbe Faroese Fijian Finnish Fon Franse Ga Galician Georgian German Greek Haitian Creole Hebrew Hungarian Iloko Indonesian Isoko Italian Japanese Kinyarwanda Kirghiz Kirundi Korean Lingala Lithuanian Malagasy Malay Malayalam Myanmar Ndebele (Zimbabwe) Norwegian Oromo Pangasinan Persian Polish Portuguese Portuguese (Portugal) Romanian Russian Serbian Serbian (Roman) Shona Slovak Slovenian Spanish Swahili Swedish Tagalog Tahitian Tarascan Telugu Thai Turkish Ukrainian Valencian Vietnamese Yoruba\nƑe alafa ɖeka kple edzivɔwoe nye esia la, Yehowa Ðasefowo ŋutɔwoe taa xɔ siwo me wowɔa woƒe kpekpewo le hetua wo. Ðe wole tadeaguƒe siawo siwo woyɔna be Fiaɖuƒe Akpata la ƒe ɖeka tum ɖe nuto si me nèle mea? Vi kae Fiaɖuƒe Akpata aɖe na nuto si me nèle?\nFlowery Branch, Georgia, Amerika\n“Nunana Lédziname Na Nutoa Me Tɔwo”\nWotrɔa asi le Fiaɖuƒe Akpatawo ŋu be woana nutoa me naganya kpɔ ɖe edzi. Jason, si kpea asi ɖe ɖoɖowo wɔwɔ ɖe Fiaɖuƒe Akpatawo tutu ŋu le Amerika la gblɔ be: “Míaƒe taɖodzinue nye be míana Fiaɖuƒe Akpata ɖe sia ɖe si míatu la nanye xɔ nyuitɔ siwo ŋu bubu le wu le nutoa me la dometɔ ɖeka.” Ðasefo xɔtala aɖe gblɔ kpee be, “Míedi be míaƒe xɔwo nanye nunana lédziname na nutoa me tɔwo si awɔe be nutoa me naganya kpɔ ɖe edzi.”\nAme siwo tua Fiaɖuƒe Akpatawo la nye Yehowa Ðasefo siwo lɔ̃na faa zãa woƒe ɣeyiɣiwo kple ŋutetewo eye woƒe taɖodzinue nye be yewoatu xɔ adodoewo. Zi geɖe la, ame bubuwo dea dzesi dɔ nyui siwo wowɔna. Le kpɔɖeŋu me, esi ame si léa ŋku ɖe xɔwo ƒe nyonyome ŋu le nuto aɖe me va kpɔ Fiaɖuƒe Akpata aɖe si wotu nyitsɔ laa le Amerika ƒe du si nye Richmond, si le Texas la, egblɔ be ale si wogba xɔae la nyo wu ɖe sia ɖe si yekpɔ kpɔ. Le Jamaica ƒe ƒukpo aɖe dzi la, ame aɖe si léa ŋku ɖe xɔwo ƒe nyonyome ŋu la kplɔ ehati dɔwɔla yeyewo yi afi si wonɔ Fiaɖuƒe Akpata yeye aɖe tum le eye wògblɔ na wo be: “Mehiã be miatsi dzi ɖe ame siawo ŋu kura o. Yehowa Ðasefowo tua woƒe xɔwo wòsɔna ɖe xɔa ƒe tatawo dzi pɛpɛpɛ wu ale si xɔtuɖoɖowo ƒe nudidiwo bia gɔ̃ hã.” Ame bubu si léa ŋku ɖe xɔwo ƒe nyonyome ŋu le Florida, Amerika la gblɔ be: “Melé ŋku ɖe kɔdzixɔwo kple dziɖuɖu ƒe xɔ gã siwo tum wonɔ la ŋu, gake wo dometɔ aɖeke menɔ ɖoɖo nu de esia nu o. Miewɔa dɔ nyuie ŋutɔ.”\nŊusẽ Nyui Si Wòkpɔna Ðe Amewo Dzi Le Nutoa Me\nKpekpe siwo wowɔna le Fiaɖuƒe Akpatawo me la kpɔa ŋusẽ nyui ɖe ame siwo dea kpekpe mawo la dzi. Wokpena ɖe kpekpeawo delawo ŋu wonyea vifofo nyuiwo, vidada nyuiwo kple ɖevi nyuiwo. Rod, si kpea asi ɖe Fiaɖuƒe Akpatawo tata ŋu la gblɔ be: “Fiaɖuƒe Akpata ɖe sia ɖe nye nusrɔ̃ƒe, afi si wofiaa ale si amewo anɔ agbe nyui le, eye esia ɖea vi na nutoa me tɔwo katã.” Egblɔ kpee be: “Afi siae nàte ŋu akpɔ kpekpeɖeŋu le ne èle agbemekuxi sesẽwo me tom. Ame siwo kpea ta le afi ma la lɔ̃a ame hedoa vivi ɖe ame ŋu, eye esia ɖea vi na ame siwo katã hiã akɔfafa kple ame siwo di be yewoanya nu geɖe tso Mawu ŋu.”\nAme siwo kpena le Fiaɖuƒe Akpatawo me la tsɔa ɖe le eme na woƒe aƒelikawo eye wotsona kpla naa kpekpeɖeŋu ne afɔkuwo dzɔ. Le kpɔɖeŋu me, esi ahom sesẽ si woyɔ be Matthew tu hegblẽ nu le Bahamas le ƒe 2016 me la, Yehowa Ðasefowo dzra aƒe 254 siwo ŋu ahom la gblẽ nu le la ɖo. Le nuto aɖe me la, Aƒenɔ Violet si xɔ ƒe 80 si ƒe aƒe tsi ɖe la te ɖe Ðasefo siwo nɔ kpekpeɖeŋunadɔ wɔm la ŋu. Egblɔ na wo be yeaxe fe na wo ɖe kpekpeɖeŋu ɖe sia ɖe si woate ŋu ana ye ta. Ðasefoawo mexɔ ga aɖeke le Violet si o, gake woɖɔli zingli siwo fo le eƒe xɔ ta ale be xɔa naganɔ ɖuɖum azɔ o. Eyome wotsɔ xɔmesasrã yeye ɖɔli xoxotɔ si nɔ eƒe akpata me. Esi wowu dɔa nu la, Violet wɔ atuu na dɔwɔlawo katã henɔ akpe dam na wo enuenu kple dzidzɔ nɔ gbɔgblɔm be, “Mawu ƒe amewoe mienye vavã!”\n‘Edzɔ Dzi Na Mí Be Fiaɖuƒe Akpata Le Míaƒe Nutoa Me’\nBe Fiaɖuƒe Akpatawo nanɔ nɔnɔme nyui me la, ɖoɖo le Yehowa Ðasefowo si be woana hehe hamea me tɔwo be woalé be na woƒe akpatawo. Nu nyui geɖewo do tso eme. Le kpɔɖeŋu me, le Arizona ƒe nuto sue aɖe me la, wokpe nyɔnu aɖe be wòade kpekpe aɖe le Fiaɖuƒe Akpata me eye wòlɔ̃ yi. Eƒo nu tso ale si woléa be na akpataa nyuie ŋu, eye esi wòse nu tso beléle na akpatawo ƒe ɖoɖo si li ŋu, si nye be woanɔ asi trɔm le Fiaɖuƒe Akpata siwo le nɔnɔme nyui me xoxo ŋu la, ewɔ dɔ ɖe edzi ŋutɔ. Nyɔnua ŋlɔa nyawo wotana ɖe nutoa me nyadzɔdzɔgbalẽ aɖe me, eye emegbe nyadzɔdzɔgbalẽ ma ka nya ta tso ale si woléa be na Fiaɖuƒe Akpataa nyuie ŋu. Nyadzɔdzɔgbalẽa ƒo nya ta be, “Edzɔ dzi na mí . . . be Fiaɖuƒe Akpata le míaƒe nutoa me.”\nÀte ŋu akpɔ Fiaɖuƒe Akpatawo le nuto vovovowo me le xexea me godoo. Míele kpewòm dzidzɔtɔe be nàde míaƒe kpekpewo le Fiaɖuƒe Akpata me. Ka ɖe edzi be míaxɔ wò nyuie.\nƉoe Ɖe Amewo Ɖoe Ɖe Amewo Vi Kae Fiaɖuƒe Akpata Aɖe Na Nuto Si Me Nèle?